Στην ψηλότερη κορυφή του νησιού μας στον Ψηλορείτη θα ανεβεί ο σύλλογός μας την Κυριακή 3-6-2017. Η πορεία μας θα ξεκινήσει από τον Λάκκο του Μιγερού (υψόμ.1580μ) . Θα είμαστε δύο ομάδες οι οποίες θα ξεκινήσουμε μαζί.\nΑ' ΟΜΑΔΑ: ΛΑΚΚΟΣ ΜΙΓΕΡΟΥ(1580Μ)-ΚΟΡΥΦΗ ΤΙΜΙΟΣ ΣΤΑΥΡΟΣ(2456Μ)-ΛΑΚΚΟΣ ΜΙΓΕΡΟΥ(1580Μ)\nΞεκίνημα της πορείας από του Μιγερού το Λάκκο (υψόμ.1580μ). Ανηφορική πορεία συνεχόμενη μέχρι του 'Βουλουμένου' στα 2.200μ και στη συνέχεια γίνεται πιο ομαλή η πορεία μέχρι τον Τίμιο Σταυρό (υψόμ.2454μ). Αρκετή στάση για ξεκούραση και απόλαυση της Κρήτης από την ψηλότερη κορυφή της.Στην συνέχεια επιστροφή από το ίδιο μονοπάτι και τερματισμός πάλι στου Μιγερού το Λάκκο.\nΣτη συνέχεια με το λεωφορείο για τα Ανώγεια για φαγητό,όποιος επιθυμεί.\nΒ' ΟΜΑΔΑ: ΜΙΓΕΡΟΥ ΛΑΚΚΟΣ-ΤΙΜΙΟΣ ΣΤΑΥΡΟΣ-ΟΡΟΠΕΔΙΟ ΝΙΔΑΣ\nΞεκίνημα μαζί με την Α' Ομάδα από του Μιγερού το Λάκκο(υψόμ.1580μ). Ανέβασμα στην κορυφή Τίμιος Σταυρός(υψόμ.2454μ). Επιστροφή στο οροπέδιο της Νίδας (υψόμ.1370μ). Ένα μέρος της επιστροφής μας θα είναι από το βορεινό μονοπάτι που περνάει κάτω από τις κορυφές Βουλουμένου και Κούσακας και ξανασυναντάει το Ε4 για τερματισμό στην Νίδα.\nΣτη συνέχεια με το λεωφορείο για τα Ανώγεια και συνάντηση με την Α' Ομάδα, και για φαγητό (όποιος επιθυμεί).\nΑρχηγός:Ζαχαράκης Γιώργος τηλ:6977594308\nΑναχώρηση (Προσοχή): 5:00


Ασφαλιστικό Κινητοποιήσεις για τις αλλαγές στο εφάπαξ\nΚινητοποιήσεις για το εφάπαξ οργανώνουν κλαδικές ομοσπονδίες που διαμαρτύρονται για τις αλλαγές που συντελούνται στην καταβολή του στον ιδιωτικό τομέα.\nΜε αφορμή τη συζήτηση στο ΣτΕ (Δευτέρα 8 Μαΐου) ύστερα από προσφυγή που κατέθεσε το Ταμείο Πρόνοιας Ιδιωτικού Τομέα, τα συνδικάτα ετοιμάζουν συγκέντρωση την ίδια ημέρα (11 το πρωί) στην έδρα του τ. ΤΑΠΙΤ, Ακαδημίας 58.\nη συμμετοχή τους έχουν δηλώσει: Ομοσπονδία Ιδιωτικών Υπαλλήλων Ελλάδος, Πανελλήνια Ομοσπονδία Εργατών Επισιτισμού και Υπαλλήλων Τουριστικών Επαγγελμάτων, Πανελλήνια Ομοσπονδία Εργατοϋπαλλήλων Μετάλλου, Ομοσπονδία Εργατών Τεχνιτών και Υπαλλήλων Τσιμέντων Ελλάδος, Ομοσπονδία Υπαλλήλων Λιμανιών Ελλάδος, Ένωση Μονίμων και Δόκιμων Λιμενεργατών ΟΛΠ, Σύνδεσμος Εποπτών και Αρχιεργατών ΟΛΠ.\nΌπως σημειώνουν οι συνδικαλιστές, το υπουργείο Εργασίας έχει πετύχει «καθοριστικά χτυπήματα στο εφάπαξ του Ιδιωτικού Τομέα με αρπαγή των εισφορών, των αποθεματικών και της περιουσίας, χωρίς μελέτες και δημόσια διαβούλευση, καταργώντας κάθε έννοια οικονομικής και λογιστικής αυτοτέλειας των Τομέων, την ίδια ώρα που επέβαλαν αυθαίρετα το νέο κούρεμα και απονέμουν με το σταγονόμετρο τις παροχές, αυξάνουν την εισφορά της Πρόνοιας στους παλαιούς ασφαλισμένους».\nΠροηγούμενο άρθροΟΑΕΔ: Γλίτωσε 1 εκατ. ευρώ για τεχνολογική αναβάθμιση που υλοποίησαν οι υπάλληλοί του\nΕπόμενο άρθροΆμεση παρέμβαση του ΥΠΕΝ για το ΙΓΜΕ ζητά η ΓΣΕΕ


Χωρίστρα στο κέντρο ή στο πλάι; Τι να επιλέξετε ανάλογα με το σχήμα του προσώπου σας | VOGUE.GR\nΟι συμβουλές των ειδικών, για να βρείτε την χωρίστρα που θα ανδείξει τα χαρακτηριστικά του προσώπου σας.\nΗ Generation Z και το TikTok που ορίζουν τα beauty trends τώρα, ψηφίζουν χωρίστρα στη μέση για ένα πιο νεανικό στυλ, ενώ οι Millennials δείχνουν μια προτίμηση στην πλαϊνή χωρίστρα, την οποία και επαναφέρουν πολλοί οίκοι στο catwalk όπως η Chanel. Celebrities όπως η Rihanna, η Emily Ratajkowski και η Beyonce, εμφανίζονται συχνά στο catwalk με εντυπωσιακά χτενίσματα, όπως buns ή ολόισια sleek μαλλιά, με πλαϊνή χωρίστρα. Από την άλλη βλέπουμε τις νεότερες Bella Hadid, Millie Bobby Brown και Kylie Jenner, να δημιουργούν πιο ατημέλητα και fresh χτενίσματα με την χωρίστρα τους πάντα στη μέση.\nΣίγουρα το πιο σημαντικό, είναι να ανακαλύψετε αυτή τη χωρίστρα που ταιριάζει στο σχήμα του προσώπου σας και στον τύπο των μαλλιών σας, ανεξάρτητα από τις τάσεις. Η Vogue συγκέντρωσε τις συμβουλές των experts για να επιλέξετε την σωστή χωρίστρα που θα αναδείξει καλύτερα τα χαρακτηριστικά σας και θα αντιστοιχεί περισσότερο στο κούρεμα και στο προσωπικό στυλ σας.\nΑν έχετε τετράγωνο πρόσωπο, τότε επιλέξτε μια χωρίστρα στη μέση που απαλύνει τις έντονες γωνίες και δημιουργεί ένα πιο αρμονικό αποτέλεσμα.\nΤα στρογγυλά πρόσωπα έχουν ανάγκη από χτενίσματα που δημιουργούν γωνίες, γι’ αυτό και τους ταιριάζει περισσότερο η πλαϊνή χωρίστρα που δείχνει το πρόσωπο πιο μακρόστενο.\nΤο diamond face έχει συνήθως πιο ανοιχτό μέτωπο και γίνεται πιο στενό γύρω από το πιγούνι, σαν ένα ανάποδο τρίγωνο. Του ταιριάζει περισσότερο μια πλαϊνή χωρίστρα που επίσης απαλύνει αυτό το έντονο εφέ και δημιουργεί ένα πιο απαλό περίγραμμα.\nΤο μακρόστενο πρόσωπο συνήθως είναι συμμετρικό, οπότε για να τονίσετε ακόμα περισσότερο αυτή τη συμμετρία, είναι καλύτερο να επιλέξετε μια χωρίστρα στη μέση.\nΤα οβάλ πρόσωπα είναι και τα πιο ευέλικτα, καθώς τους ταιριάζει τόσο η χωρίστρα στη μέση, όσο και η πλαϊνή, ανάλογα με το χτένισμα και το αποτέλεσμα που θέλετε να δημιουργήσετε κάθε φορά.\nΣε κάθε περίπτωση οι hair experts μας συμβουλεύουν να ανανεώνουμε τακτικά την θέση της χωρίστρας, ώστε τα μαλλιά να μην χάνουν το όγκο τους.\nΜΑΛΛΙΑ ΟΒΑΛ ΠΡΟΣΩΠΟ ΠΛΑΙΝΗ ΧΩΡΙΣΤΡΑ ΣΤΡΟΓΓΥΛΟ ΠΡΟΣΩΠΟ ΧΤΕΝΙΣΜΑΤΑ ΧΩΡΙΣΤΡΑ


Πύλη των Φίλων : Λίγο πριν την Κρίσιμη Δωδεκάτη Ώρα\nΗ Τουρκία, ως πυρίτιδα και σπίρτα μαζί, στην προετοιμαζόμενη έκρηξη στη Rimland\nΣτην Τουρκία σήμερα όλα μοιάζουν μ’ εκείνο το νταμάρι όπου πολλοί φυτεύουν σε πολλά σημεία δυναμίτες. Κι αυτοί οι δυναμίτες είναι: τα χρέη της με την Ιστορία, ως προς την κατακράτηση εδαφών τα οποία δεν της ανήκαν ποτέ. Τα ολοκαυτώματα Ποντίων, Αρμενίων, Ορθοδόξων Χριστιανών. Οι σφαγές και οι συστηματικοί διωγμοί Περσών, Κούρδων, Αλεβητών, κ.ά. λαών οι οποίοι ΠΟΤΕ δεν έγιναν ή υπήρξαν ως Τούρκοι. Και πρόσφατα ο νεο-σουλτανικός αυταρχισμός εναντίον όλων: ΗΠΑ, ΝΑΤΟ, Ε."Ε"., αλλά και της Ρωσίας, με την γνωστή κατάρριψη του αεροπλάνου SU-24, την σκύλευση και διαπόμπευση των πτωμάτων των πιλότων. Κάτι που η ψυχή του ρώσικου λαού δεν θα συγχωρέσει ποτέ.\nΙστορικότητα και γεωστρατηγική είναι τα μόνα ευδιάκριτα στοιχεία στη γυάλινη σφαίρα του μέλλοντος.\nΗ Τουρκία βρίσκεται ακόμη σήμερα σε ιστορική εκκρεμότητα ως ο «Μεγάλος Ασθενής» του τέλους του 19ου αι. και των αρχών του 20ου αι., κατέχοντας εδάφη που δεν της ανήκουν και έχοντας ξεκληρίσει με γενοκτονίες και άλλους διωγμούς ολόκληρους λαούς προκειμένου η μειοψηφία των Τούρκων -και σήμερα- να φαντάζει πλειοψηφία. Και η Ιστορία διδάσκει ότι για να τα διατηρείς αυτά τα εδάφη, έστω και προσωρινά…, θα πρέπει να μάχεσαι συνεχώς –κυριολεκτικά και μεταφορικά. Μόνο που μετά το 1908, η νεώτερη Τουρκία έχει μάθει να πολεμά, όταν και όποτε σπανίως αυτό συνέβη, μόνο με την σκανδαλώδη εύνοια των Μεγάλων Δυνάμεων, προστατών της.\nΑν κοιτάξει κανείς τους κλασικούς πλέον γεωστρατηγικούς χάρτες θα δει ότι η εν λόγω χώρα βρίσκεται ίσως στην πιο ενδιαφέρουσα θέση της Rimland.\nΔιευκρινίζω, για τους μη ειδικούς αναγνώστες, ότι (και) σήμερα στο γεωστρατηγικό τόξο της Rimland συντελείται η συστηματική περικύκλωση της Ρωσίας από τις ΗΠΑ και το ΝΑΤΟ. Στον χάρτη που μας άφησε ένας από τους παλιούς μεγάλους θεωρητικούς της γεωστρατηγικής, ο Νίκολας Σπάϊκμαν (Nicholas Spykman), φαίνεται ότι η Τουρκία αποτελεί σχεδόν το κεντρικό τμήμα του τόξου της Rimland (βλ. εικόνα 1, Γεωστρατηγικός χάρτης Σπάϊκμαν). Ενώ στην εικόνα 2 φαίνεται αυτό που όλοι οι μεγάλοι θεωρητικοί καταλήγουν: η Ρωσία, ως ευρύτερη περιοχή-έννοια, αποτελεί την «Καρδία γη» της «Παγκόσμιας νήσου». Ένα κλασικό ζήτημα που ετέθη μέσω αυτών των θεωριών, από τα τέλη του 19ου αι., είναι το να μη βρουν ποτέ στρατιωτική διέξοδο οι Ρώσοι στα θερμά νερά της Μεσογείου.\nΓεωστρατηγικός χάρτης του Σπάϊκμαν, με την Rimland σημειωμένη με ροζ χρώμα και με μία σειρά από μικρά διακεκομμένα βέλη σε σχήμα τόξου.\nΠαλιότερος χάρτης γεωστρατηγικής θεωρίας. Με βαθύ κόκκινο χρώμα σημειώνεται η «Καρδία γη» και ακριβώς από πάνω, σε λευκό φόντο, αναγράφεται η ένδειξη «Παγκόσμια νήσος». Από κάτω με γαλάζιο-μπλε χρώμα η Rimland.\nΜια σειρά συστηματικά διενεργούμενων πολέμων, από την διαλυμένη πλέον Γιουγκοσλαβία μέχρι τη Συρία και το Αφγανιστάν, συνέβησαν στη Rimland. Οπότε τα συμπεράσματα, ακόμη και για τους αμύητους, είναι προφανή. Αυτή είναι η ζώνη των συνεχών πολέμων και καταστροφών στον πλανήτη.\nΈτσι, είναι αυτονόητο ότι για τη Ρωσία η Τουρκία και τα πέριξ εδάφη είναι όχι μόνο ζωτικής σημασίας για την εξάπλωσή της, αλλά και για την ίδια την επιβίωσή της. Είναι γεγονός, ότι ο πρόεδρος Πούτιν έχει διαμαρτυρηθεί κατ’ επανάληψη για την τοποθέτηση πυραύλων μεγάλου βεληνεκούς σε χώρες που βρίσκονται σε αυτό το ίδιο τόξο, και ασφυκτικά κοντά στη Ρωσία, όπως, Ρουμανία, Πολωνία, αλλά και για την πιθανολογούμενη χρησιμοποίηση, για τον ίδιο λόγο, των: Σουηδία, Λιθουανία, Εσθονία, Λετονία, κ.ά. Αποτέλεσμα όλων αυτών είναι, ότι για να καταλάβει κανείς τι θα συμβεί στην περιοχή της Τουρκίας θα πρέπει να ερευνήσει τα της …Ρωσίας. Μόνο τότε γίνεται σαφές το παγκόσμιο διακύβευμα.\nΗ θέση και η στάση της Ρωσίας\nΕδώ οφείλω να τονίσω κάτι που πάμπολλοι αναλυτές της Δύσης δεν επισημαίνουν για ευνόητους λόγους. Ότι από την εποχή του Μεγάλου Πέτρου είναι η πρώτη φορά που η Ρωσία δρα, δημιουργεί και ενισχύει διαρκώς νέες, οιονεί πολεμικές, θέσεις και σοβαρές βάσεις τόσο μακριά από την πρωτεύουσα του ρωσικού κράτους.\nΗ παράθεση μερικών μόνο στοιχείων θα βοηθήσει στην κατανόηση των γεγονότων σε ευρύτερη γεωστρατηγική κλίμακα:\n1. Ο Βλαντίμιρ Πούτιν διακήρυξε, ότι αποδέχεται και σέβεται τις ΗΠΑ ως υπερδύναμη στον πλανήτη, αρκεί να μην επεμβαίνουν στα της Ρωσικής Ομοσπονδίας. Είναι σαφές το τι ακριβώς σημαίνει αυτή η δήλωση. Αφού, όταν περιορίζεις τις επεμβάσεις της υπερδύναμης, έστω και σε μία χώρα (πόσο μάλλον στη μεγαλύτερη! του πλανήτη, τη Ρωσία –πράγμα που πολλοί ξεχνούν) αυτό αποτελεί την έμπρακτη αμφισβήτηση ή και ακύρωση της υπερδύναμης. Και μέχρι σήμερα η Μόσχα έχει πει στις ΗΠΑ μια σειρά ΟΧΙ –Nyet– που πλανητικά δημιουργούν μια πολύ δύσκολη κατάσταση η οποία όμως δεν μπορεί να αλλάξει στο μέλλον, για μια σειρά στρατηγικούς λόγους, με ό,τι αυτό σημαίνει.\n2. Η Ρωσία αιφνιδίασε τη Δύση, ΗΠΑ, ΝΑΤΟ με τα νεότατα όπλα και συστήματα που ανέπτυξε σε διάστημα, αέρα, θάλασσα (πλοία επιφανείας-υποβρύχια) και ξηρά. Ο Ρώσος πρόεδρος αναφέρθηκε δημόσια σε αυτά τα όπλα, ΚΑΙ κατά την πρόσφατη επίσκεψή του στην Ελλάδα, μιλώντας για τους νέους ρωσικούς (υπερ-) πυραύλους Σικάντερ.\n3. Η ρωσική πολιτική στις μέρες μας απέκτησε μεγάλο στρατηγικό βάθος, αναπτύσσοντας σχέσεις με Κίνα, Ινδία, Νότιο Αμερική, και πολλές άλλες χώρες. Έτσι δεν θα πρέπει να εκπλαγεί η Δύση αν μελλοντικά και στη Λιβύη συναντήσει μπροστά της τη Μόσχα, όπως έγινε στη Συρία. Συνακόλουθη είναι και η οικονομική πολιτική της Ρωσίας. Επιχειρεί πλανητικές νομισματικές αλλαγές και συμβάλει άμεσα στη σχεδιαζόμενη Ασιατική Τράπεζα Επενδύσεων και Υποδομών, της Κίνας, στην οποία συμμετέχουν και άλλες 100 χώρες.\n4. Η Μόσχα αξιοποίησε κάθε συμβάν με αξιοθαύμαστη ψυχραιμία. Ακόμη και την πολύ οδυνηρή γι’ αυτήν προβοκατόρικη κατάρριψη του SU 24 την μετέτρεψε σε χρυσή ευκαιρία για εγκατάσταση στη Συρία πυραύλων S400, ή μήπως S500, ή και ακόμη ποιο προηγμένων οπλικών συστημάτων δορυφορικής συνεργασίας με κάλυψη όλης της Ευρασίας; Το ερώτημα επιτείνεται από τις μέχρι τώρα αστοχίες των ΗΠΑ-ΝΑΤΟ στην περιοχή.\n5. Ενισχύει διαρκώς την παρουσία του ρωσικού στόλου στη Μεσόγειο, αλλά και σε άλλα σημεία του πλανήτη: π.χ. στη Χαβάη, πολιτεία των ΗΠΑ…, με πλοίο υψηλής, έως άγνωστης στη Δύση, τεχνολογίας ηλεκτρονικών παρακολουθήσεων.\n6. Ήδη κατέκτησε παγκόσμια την πρώτη θέση στην παραγωγή σιταριού, εκτοπίζοντας τις ΗΠΑ, ενώ πραγματώνει σχέδιο απόλυτης διατροφικής αυτάρκειας (και μεγάλων εξαγωγών) μέχρι το 2020.\n7. Ενισχύει διαρκώς τις πλεύσεις και πτήσεις στον «βόρειο διάδρομο», του Βόρειου Πόλου, μια περιοχή που συνήθως ξεχνούν οι αναλυτές.\n8. Συνεχίζει τον ανελέητο αγώνα παγκόσμιας κυριαρχίας επί του υγροποιημένου αερίου, LNG, και λοιπών πηγών ενέργειας.\nΑπό αυτά τα, όλως ενδεικτικά, στοιχεία προκύπτει ένα πρώτο συμπέρασμα: η διατήρηση του σημερινού πλανητικού status quo περνάει μόνο μέσα από συνομιλίες για αναδιανομή της παγκόσμιας «πίττας», με σκοπό την διατήρηση της Παγκόσμιας Ειρήνης. Αλλιώς η πορεία της Ρωσία, Κίνας και άλλων αναπτυσσόμενων δυνάμεων δίπλα τους ανακόπτεται μόνο με πυρηνικό πόλεμο μεγάλης κλίμακας. Και αυτή η διάσταση της «μεγάλης κλίμακας» λειτουργεί αποτρεπτικά μέχρι στιγμής, πράγμα που ευχόμαστε όλοι οι υγιώς σκεπτόμενοι άνθρωποι.\nΜερικά κρίσιμα, αλλά εξαιρετικά σημαντικά στοιχεία, για τη Συρία και την Τουρκία\n1. Σχετικά με το πού έχει φτάσει η υπόγεια εμπόλεμη κατάσταση στη Συρία, μεταξύ ΗΠΑ-Ρωσίας, παρά την όποια φανερή συνεργασία τους ενδεικτικά αναφέρουμε το εξής: στις 21 Ιουλίου 2016, στην εφημερίδα Wall Street Journal, (αλλά και στο Fox News/World) οι Adam Entous και Gordon Lubold, αναφέρουν ρωσικό βομβαρδισμό κοντά στα σύνορα με την Ιορδανία (!!!) σε βάση κομάντος Αμερικανών της Delta Force και Άγγλων της SAS.\nΕδώ σημειώνουμε: α. Το σε πόσο βάθος, στα σύνορα με την Ιορδανία, βομβάρδισαν οι Ρώσοι. β. Το ότι οι κομάντος, το στρατόπεδο των οποίων βομβαρδίστηκε χωρίς αυτοί να είναι μέσα, αποτελούν μονάδες των καλύτερων μάχιμων δυνάμεων των δύο χωρών της Δύσης. γ. Η αιτία του βομβαρδισμού ήταν, ότι σε αυτό το στρατόπεδο εκπαιδεύονταν (ακόμη και τώρα!) ισλαμιστές στον προσχηματικό Free Syrian Army τον οποίον ενισχύουν οι ΗΠΑ και το ΝΑΤΟ εναντίον του προέδρου Μπασάρ αλ Άσαντ. Κι αυτό αποδεικνύει το πόσο δύσκολη θα είναι στο μέλλον η καθολική ειρήνευση στην πολύπαθη Συρία.\nΌπως προαναφέραμε και διευκρινίζουν οι Adam Entous και Gordon Lubold πριν τον βομβαρδισμό οι Ρώσοι κομάντος Spetsnaz οι οποίοι «επιτηρούσαν» τη βάση των δυτικών κομάντος φρόντισαν (προφανώς ειδοποιώντας τους…) να φύγουν οι Αμερικανοί και οι Άγγλοι από αυτήν. Βλέπε: http://www.wsj.com/articles/russian-strikes-on-remote-syria-garrison-alarm-u-s-1469137231 και στο Fox News/World: http://www.foxnews.com/world/2016/07/22/russian-warplanes-reportedly-bombed-us-base-in-syria.html\n2. Σήμερα οι ΗΠΑ με απειλούμενη από τον Ερντογάν τη βάση του Ιντσιρλίκ βρίσκονται, εν δυνάμει, προ μίας καταστροφής με απείρως μεγαλύτερες επιπτώσεις από εκείνες που είχε η αποτυχημένη πολιτική τους στο Ιράν, επί Σάχη Παχλεβί. Τότε, 4 Νοεμβρίου 1979, κατά την άνοδο των Ισλαμιστών του Αγιατολάχ Χομεϊνί, οι ΗΠΑ, επί Τζίμι Κάρτερ, υπέστησαν δεινή ήττα με το να τους κάψουν αεροσκάφη και ελικόπτερα στο έδαφος και να καταλάβουν την αμερικανική πρεσβεία για περίπου 400 ημέρες. Αποτέλεσμα της αμερικανικής πολιτικής ήταν το Ιράν να φύγει από την άμεση επιρροή των ΗΠΑ και σήμερα να βρίσκεται στενότατα συνδεδεμένο με τη Ρωσία σε τέτοιο σημείο ώστε κάποιοι, ορθά, να μιλούν για σιδερένια συμμαχία Ρωσίας-Ιράν-Κίνας.\n3. Αξίζει ιδιαίτερης αναφοράς το γεγονός, ότι ο σημερινός κίνδυνος στο Ιντσιρλίκ οφείλεται στο ότι οι ΗΠΑ, δια του προέδρου Μπάρακ Ομπάμα, ενέκριναν την αποστολή πυρηνικών βομβών B61-12, (και όχι των παλαιών Β61 που γράφουν οι αναλυτές), αλλά και άλλων τύπων βομβών, στην Τουρκία. Δηλαδή κατέστησαν, εν δυνάμει, πυρηνική δύναμη την Τουρκία του Ερντογάν. Τη διασπορά αυτή την έχει καταγγέλλει και ο Χανς Κρίστενσεν (Hans M. Kristensen), διευθυντής του Προγράμματος Πυρηνικών πληροφοριών στην Ομοσπονδία των Αμερικανών Επιστημόνων. Όπως φανερώνει η στοιχειώδης λογική, η κίνηση αυτή αποτελεί κατάφωρη παραβίαση της «Συμφωνίας για τη μη διάδοση των πυρηνικών όπλων», του 1975, άρθρο 2. Έτσι, προκύπτουν αμείλικτα ερωτήματα: τι θα κάνουν οι ΗΠΑ στην περίπτωση που ο Ερντογάν χάσει τον έλεγχο, δημιουργηθούν συνθήκες κατά τις οποίες, π.χ. τρομοκράτες, αποπειραθούν να αρπάξουν ή να βλάψουν τα αμερικανικά πυρηνικά όπλα; Θα διατάξουν οι ΗΠΑ πυρηνικό βομβαρδισμό του Ιντσιρλίκ;! Είναι σαφές το ποιος άνοιξε την πόρτα του φρενοκομείου, με το να μπορεί σήμερα η Τουρκία του Ερντογάν να παίζει εκβιαστικά παιχνίδια με πυρηνικά τα οποία δεν έπρεπε να βρίσκονται στο έδαφός της. Όμως αποδεικνύονται και δύο ακόμη στοιχεία: α. Το πόσο τραγικά διαψεύδεται η προπαγάνδα περί του επιθετικού ρόλου της Ρωσίας, αφού οι γεωστρατηγικά επιτιθέμενοι με διασπορά πυρηνικών όπλων στην Rimland, είναι οι ΗΠΑ και το ΝΑΤΟ. Και β, ότι ο προεδρικός υποψήφιος Ντόναλντ Τραμπ κακώς κατηγορείται με βάση το επιχείρημα, ότι «δεν είναι άξιος εμπιστοσύνης στο θέμα των πυρηνικών». Γιατί, ήδη κάποιοι άλλοι έχουν προδώσει την εμπιστοσύνη τόσο του αμερικανικού λαού όσο και όλων των άλλων λαών του πλανήτη μη τιμώντας τις υπογραφές που έχουν βάλει στη «Συμφωνία του 1975».\nΑλλά, τα γεγονότα στην Τουρκία χειροτερεύουν κάθε μέρα. Η νέα (31/7/2016), δεύτερη σε λίγες μόνο μέρες, περικύκλωση της βάσης Ιντσιρλίκ από όχλο και στρατιώτες δημιουργεί μια εικόνα που εικαστικά θα την απέδιδα ως εξής: ο Ερντογάν να βρίσκεται στο σκοτεινό δωμάτιο της…Rimland καθισμένος σε ένα βαρέλι από το οποίο έχει περιχυθεί παντού μαύρη πυρίτιδα και να ανάβει συνεχώς σπίρτα προκειμένου να δει τι συμβαίνει γύρω του. Η κατάσταση σαφώς συνέχεται με όσα δημιούργησε το πραξικόπημα.\nΟι ΗΠΑ και η Δύση, οι μεγάλοι χαμένοι της υπόθεσης, έχουν τις δικές τους έμμεσες ή και άμεσες ευθύνες. Το ηπιότερο που μπορεί να παρατηρήσει κανείς είναι, ότι τους ξέφυγε η κατάσταση, ενώ έκαναν τα πάντα επί δεκαετίες για να εκθρέψουν τον τουρκικό Μινώταυρο μέσα στον απολύτως αδιέξοδο λαβύρινθο της πολιτικής τους. Από την άλλη μεριά, η Ρωσία, αφού ήδη επέβαλλε τη γεωπολιτική της στρατηγική στη γειτονία της, Γεωργία, Κριμαία, Ουκρανία, Ιράν, Αρμενία, Ναγκόρνο – Καραμπάχ, κ. α., κερδίζει διαρκώς ερείσματα στη Συρία. Έτσι είχε κάθε λόγο να παρακολουθεί «στενά» τις εξελίξεις (πιο στενά δεν υπάρχει…) στο τουρκικό πραξικόπημα και να οδηγήσει τα πράγματα εκεί που ήθελε. Αυτό για κάθε σκεπτόμενο ήταν μία κίνηση εκ των ων ουκ άνευ, εκτός, φαίνεται, από τα χρυσοπληρωμένα Think Tanks των ΗΠΑ.\nΑντίθετα με όσα φαντάζονται στην Ελλάδα οι τουρκοφάγοι νεο-κατακτητές της Κωνσταντινούπολης (μέσω του Βλαδίμηρου Πούτιν…), σήμερα, η Μόσχα έχει ξεκάθαρο στρατηγικό συμφέρον να μη πέσει ακόμη ο Ερντογάν. Ακριβώς λόγω της καταφανούς όξυνσης των σχέσεών του με τις ΗΠΑ. Και φυσικά προκύπτει ένα κυνικό-στρατηγικό δίλημμα, αφού πάντοτε όλα τα ανάλογα διλήμματα είναι κυνικά: τι συμφέρει σήμερα περισσότερο τη Μόσχα; α. μία διαμελισμένη από τους Αμερικανούς Τουρκία, ή, β. μια ακόμη χώρα υποταγμένη στη σφαίρα επιρροής της Ρωσίας και μάλιστα, αν καταστεί εφικτό, αυτή να είναι ένα πρώην μέλος του ΝΑΤΟ που, γιατί όχι, να γίνει στο μέλλον και μέλος της Ευρασιατικής συμμαχίας; Βέβαια η Τουρκία έχει μια σοβαρή… ιστορική παράδοση στο να αλλάζει στρατόπεδα. Κι αυτό το ξέρει η Ρωσία η οποία δείχνει έτοιμη για όλα. Ακόμη και για μία Τουρκία σε ρόλο νέας Συρίας, όπου ο κάθε εμπλεκόμενος θα παίρνει το κομμάτι του.\nΕδώ σημειώνουμε, και κάτι ακόμη που έχει μεγάλη σημασία. Το 2021 η Ρωσία θα πρέπει να υπογράψει εκ νέου με την Τουρκία τη «Συνθήκη του Καρς», η οποία ανανεώνεται κάθε 25ετία. Με αυτήν παγίως διακυβεύεται το 30% των τουρκικών εδαφών τα οποία έχει παραχωρήσει εθελοντικά η Σοβιετική Ένωση στην Τουρκία, το 1921. Έτσι, είναι σαφές ότι αυτός που δεν βιάζεται είναι η Ρωσία. Σε κάθε περίπτωση τον χρόνο που κερδίζει σε όλα τα επίπεδα τον χάνουν οι αντίπαλοί της.\nΜε αυτά τα αδιαμφισβήτητα δεδομένα ένα είναι βέβαιο: ότι ο Ερντογάν δεν μπορεί να κρατήσει στην ίδια μασχάλη τρία καρπούζια τόσο μεγάλα, όπως ΗΠΑ, ΝΑΤΟ και Ρωσία.\nΠρος το παρόν ο Τούρκος πρόεδρος κάθε μέρα αποδυναμώνεται στο εσωτερικό και το εξωτερικό, πιστεύοντας ότι …δυναμώνει. Συνεχίζει να διαλύει τον τουρκικό στρατό (έχει απολύσει ή συλλάβει περισσότερους από το 44% των αξιωματικών). Μετατρέπει σταδιακά την Τουρκία σε κάτι που μοιάζει με Ισλαμική νεο-κομμουνιστική χώρα, αφού τα πάντα ελέγχονται από ένα μόνο κόμμα. Έτσι κατάργησε τις Παραγωγικές Σχολές Αξιωματικών, και διέταξε να μορφώνονται, προφανώς από ισλαμιστές πολιτικούς ινστρούχτορες, σε κάποιο πανεπιστήμιο. Διέταξε τους στρατηγούς του να παίρνουν διαταγές από τον ΥΠΕΘ και τους κατά τόπους Νομάρχες. Μόνο που κάτι τέτοιες κινήσεις δεν μπορούν να αναστείλουν τις κοσμογονικές κινήσεις που ήδη συντελούνται στην περιοχή, και έχουν ξεκινήσει στις τεκτονικές πλάκες της Rimland οι οποίες κυριολεκτικά συγκρούονται κάτω από τα νερά του Κεράτιου κόλπου. Σύντομα οι εξελίξεις στη Ροζάβα και τη Β. Συρία, θα οδηγήσουν στη δημιουργία (και τυπικά) του νέου Κουρδικού κράτους, δηλαδή στην υλοποίηση του πρώτου χειρότερου εφιάλτη της Τουρκίας.\nΑκόμη, ο Τούρκος πρόεδρος, δεν μπορεί να αγνοήσει μια σειρά από επιφανείς γνώμες που διατυπώθηκαν δημόσια εις βάρος της Τουρκίας και αποτυπώνουν το κλίμα και το ρήγμα με ΝΑΤΟ, ΗΠΑ. Ο πρώην επικεφαλής των ΝΑΤΟϊκών δυνάμεων Ευρώπης, στρατηγός Γουέσλι Κλαρκ, έχει πει: «Ας είμαστε ξεκάθαροι. Το Ισλαμικό Κράτος δεν είναι απλώς μια τρομοκρατική οργάνωση. Είναι μια σουνιτική τρομοκρατική οργάνωση»… «κι αυτό σημαίνει ότι στοχοποιεί τους σιίτες και εξυπηρετεί τα συμφέροντα της Τουρκίας και της Σαουδικής Αραβίας, παρά το γεγονός ότι αποτελεί απειλή και για τις χώρες αυτές»…« εξάλλου πάντα υπάρχει η σκέψη ότι η Τουρκία με κάποιο τρόπο υποστηρίζει το ΙΚ. Κάποιος αγοράζει το πετρέλαιο που το ΙΚ πουλά. Το πετρέλαιο που διοχετεύεται μέσω του εδάφους κάποιων. Για μένα περνά μέσω Τουρκίας, αν και οι Τούρκοι ποτέ δεν το παραδέχτηκαν».\nΌπως και την απολύτως καταδικαστική γνώμη του απόστρατου Αμερικανού υποστράτηγου Πολ Βάλελι, η οποία πήρε μεγάλη δημοσιότητα στα αμερικανικά και ευρωπαϊκά ΜΜΕ: «η σημερινή Τουρκία επιδιώκει την αναβίωση της Οθωμανικής αυτοκρατορίας.» … «η Τουρκία συνεργάζεται στενά με το Ισλαμικό Κράτος και για αυτό πρέπει να εκδιωχθεί από το ΝΑΤΟ»…«Επί δεκαετίες η Τουρκία χρησιμοποιεί το ΝΑΤΟ για την εξυπηρέτηση των δικών της συμφερόντων, τα οποία, κατά κανόνα, δεν συμπίπτουν με αυτά της συμμαχίας».\nΜε αυτά ως αδιαμφισβήτητα γεγονότα η Τουρκία μετά το πραξικόπημα είναι κυριολεκτικά μια άλλη χώρα. Ενώ, είναι δεδομένο, ότι και το ρολόι της παγκόσμιας Γεωστρατηγικής στην πυρίκαυστη ζώνη της Rimland πλησιάζει στην κρίσιμη δωδεκάτη ώρα.\nΑς ευχηθούμε, κυριολεκτικά την τελευταία στιγμή, να μη συμβούν τα χειρότερα. Να βρεθεί ειρηνική λύση. Θα ήταν τραγικό ένας νέος, Γος παγκόσμιος πόλεμος να ξεκινήσει αυτή τη φορά από την Τουρκία και εξ’ αιτίας αυτής.\n[Πηγή: Ελλάς Διόραμα]\nΑναρτήθηκε από ΠΥΛΗ ΤΩΝ ΦΙΛΩΝ στις 10:21 μ.μ.\nΕτικέτες Γεωπολιτική, Ερντογάν, ΗΠΑ, Στρατηγική, Τουρκία


ΠΣ ΣΥΡΙΖΑ: Εν μέσω πανδημίας, η κυβέρνηση συνεχίζει απτόητη την απορρύθμιση της αγοράς εργασίας | Sofokleousin\n15:53, 23 Απριλίου 2021\nΤη θέση ότι «η εργασία βρίσκεται στο επίκεντρο της πολιτικής πρότασης του ΣΥΡΙΖΑ Προοδευτική Συμμαχία ως η πρωταρχική συνιστώσα ενός μοντέλου δίκαιης και βιώσιμης ανάπτυξης» υπογραμμίζει το Πολιτικό Συμβούλιο του ΣΥΡΙΖΑ-Προοδευτική Συμμαχία, στη απόφαση της συνεδρίασης που πραγματοποιήθηκε την Τετάρτη με θέμα τα εργασιακά και δημοσιεύθηκε σήμερα.\nΌπως σημειώνεται, «η με κάθε τρόπο -ατομικό και συλλογικό- ενίσχυση των εργαζομένων και της διαπραγματευτικής τους δύναμης είναι αδιαπραγμάτευτη επιλογή, επειδή αποτελεί την βασική προϋπόθεση για μια πραγματική αλλαγή υπέρ της κοινωνικής πλειοψηφίας, αλλά και την βασική προϋπόθεση για τον οικονομικό και κοινωνικό μετασχηματισμό».\nΌσον αφορά το σχετικό νομοσχέδιο της κυβέρνησης, το ΠΣ του ΣΥΡΙΖΑ τονίζει ότι «αποτελεί το τελειωτικό χτύπημα στον κόσμο της εργασίας, σε συνέχεια των αντεργατικών και αντικοινωνικών πολιτικών που εφαρμόζει από την επομένη των εκλογών, σε μια περίοδο βαθιάς οικονομικής και κοινωνικής κρίσης, μείωσης εισοδημάτων, επισφάλειας και ανεργίας» καθώς και ότι «συνιστά πρόκληση που φέρνει αυτό το νομοσχέδιο εν μέσω πανδημίας, lockdown και περιοριστικών μέτρων, με την πλειονότητα των εργαζομένων σε αναστολή σύμβασης και υποχρεωτική τηλεργασία, χωρίς τη δυνατότητα συλλογικής διαβούλευσης, δράσης και κινητοποίησης». «Αποτελεί πλήγμα στη Δημοκρατία, καθώς η κυβέρνηση το έχει συμπεριλάβει στις "μεταρρυθμίσεις" της πρότασης της για το Ταμείο Ανάκαμψης, αναγορεύοντας το σε προαπαιτούμενο για την εκταμίευση των πόρων του. Επιχειρεί κατ' αυτόν τον τρόπο να δεσμεύσει τη χώρα και τις μελλοντικές κυβερνήσεις», συμπληρώνει, υποστηρίζοντας ότι «η κυβέρνηση της ΝΔ με δική της απόφαση καθιστά τις αντεργατικές της επιλογές σε νέου τύπου "μνημονιακές υποχρεώσεις"», ενώ «η κυβέρνηση του ΣΥΡΙΖΑ στήριξε τους εργαζομένους και το εισόδημα τους, ενίσχυσε τους ελέγχους στους χώρους εργασίας και αντέστρεψε την τάση απορρύθμισης των εργασιακών σχέσεων που είχε επιβληθεί την περίοδο των μνημονίων».\n«Η κυβέρνηση της ΝΔ, αμέσως μετά τις εκλογές, δρομολόγησε την επίθεση στους εργαζομένους και τα δικαιώματα τους. Υποβάθμισε το ΣΕΠΕ, κατάργησε τον βάσιμο λόγο απόλυσης, καθώς και τα μέτρα προστασίας των εργολαβικών εργαζομένων», συνεχίζει το ΠΣ του ΣΥΡΙΖΑ, καταλογίζοντας στην κυβέρνηση ότι «νομοθέτησε τη διάλυση του θεσμού των συλλογικών διαπραγματεύσεων με την πρόβλεψη εξαίρεσης από τις αρχές της επεκτασιμότητας και της ευνοϊκότερης ρύθμισης επιχειρήσεων χωρίς ουσιαστικό λόγο, καθώς και την κατάργηση του δικαιώματος προσφυγής των εργαζομένων στη διαιτησία».\nΕξάλλου, υπογραμμίζει ότι «όταν εκδηλώθηκε η πανδημία, η κυβέρνηση την αντιμετώπισε ως ευκαιρία αναδιάρθρωσης της οικονομίας, απορρύθμισης της αγοράς εργασίας και μείωσης των μισθών που είναι πάντοτε ο στόχος του κεφαλαίου». «Δεν στήριξε την πραγματική οικονομία και τις μικρομεσαίες επιχειρήσεις, επέλεξε την επιδότηση της ανεργίας αντί της στήριξης της εργασίας, και με τις πολιτικές της τροφοδότησε τον φαύλο κύκλο της ύφεσης, της μείωσης της ζήτησης, της ανεργίας, της φτώχειας και της ανασφάλειας», προσθέτει.\nΑναφορικά με το λεγόμενο «σχέδιο Πισσαρίδη», σχολιάζει ότι «τα εργασιακά δικαιώματα αντιμετωπίζονται ως πρόβλημα και προβάλλεται ως αναγκαιότητα η ελαστικοποίηση και η απορρύθμιση της αγοράς εργασίας, καθώς και η διατήρηση του κατώτατου μισθού σε χαμηλά επίπεδα».\n«Εν μέσω έξαρσης της πανδημίας, αύξησης της ανεργίας και γενικευμένης εργασιακής και κοινωνικής ανασφάλειας, η κυβέρνηση της ΝΔ συνεχίζει απτόητη την απορρύθμιση της αγοράς εργασίας και την επίθεση στους εργαζομένους και τα δικαιώματα τους», αναφέρει χαρακτηριστικά το ΠΣ του ΣΥΡΙΖΑ, τονίζοντας ότι «το "εργασιακό νομοσχέδιο" που ετοιμάζει ο κ. Χατζηδάκης στοχεύει στην πλήρη απορρύθμιση της αγοράς εργασίας, στη γενίκευση της ελαστικής και φθηνής εργασίας, στη διευθέτηση του χρόνου εργασίας με ατομικές συμβάσεις, με στόχο την κατάργηση του οκταώρου και την επιβολή δεκάωρης εργασίας χωρίς πρόσθετη αμοιβή, με αντάλλαγμα άδειες και ρεπό, την κατάργηση της κυριακάτικης αργίας για χιλιάδες εργαζόμενους και τις ανεξέλεγκτες καταχρηστικές απολύσεις, με κατάργηση της υποχρέωσης επαναπρόσληψης σε περίπτωση που κριθεί δικαστικά παράνομη η απόλυση εργαζομένου».\nΣυνεχίζοντας, η απόφαση του ΠΣ του ΣΥΡΙΖΑ περιλαμβάνει τις δεσμεύσεις της αξιωματικής αντιπολίτευσης «απέναντι σε αυτήν την αντιμεταρρύθμιση, τη γενικευμένη απορρύθμιση της αγοράς εργασίας και την επίθεση στα εργασιακά δικαιώματα».\nΣυγκεκριμένα, σημειώνεται ότι ο ΣΥΡΙΖΑ-Προοδευτική Συμμαχία δεσμεύεται μεταξύ άλλων, για «την κατάργηση όλων των αντεργατικών ρυθμίσεων της κυβέρνησης της ΝΔ», «τη ρύθμιση της αγοράς εργασίας σε στερεή βάση, με θεσμικές παρεμβάσεις ενίσχυσης των εργαζομένων, της διαπραγματευτικής τους δύναμης και των μισθών τους», «ισχυρό σύστημα Συλλογικών Διαπραγματεύσεων», «αύξηση του κατώτατου μισθού στα 750 ευρώ», «τη μείωση του εβδομαδιαίου χρόνου εργασίας από το 40ωρο στο 35ωρο χωρίς μείωση μισθών», «ρύθμιση της τηλεργασίας».\n«Ο εορτασμός φέτος της Εργατικής Πρωτομαγιάς στις 6 Μαΐου αποκτά ιδιαίτερη σημασία και θα δώσει ηχηρό αγωνιστικό και αποφασιστικό μήνυμα στα αντεργατικά και αντικοινωνικά κυβερνητικά σχέδια», τονίζει το ΠΣ του ΣΥΡΙΖΑ και καταλήγει:\n«Ο ΣΥΡΙΖΑ-Προοδευτική Συμμαχία θα βρεθεί στην πρώτη γραμμή της κοινωνικής και πολιτικής μάχης για να μην περάσει και να ανατραπεί αυτό το νομοθετικό έκτρωμα, που θα διαλύσει την εργασία και θα καταρρακώσει τους εργαζόμενους. Η κυβέρνηση της ΝΔ θα μας βρει αποφασιστικά απέναντι στη Βουλή, στους χώρους δουλειάς και στην κοινωνία, μαζί με την κοινωνική πλειοψηφία στο πλευρό των εργαζομένων για την υπεράσπιση του μόχθου και των δικαιωμάτων τους».


Καραμανλής: Ο Σπίρτζης είναι εκτός τόπου και χρόνου\nΠρώτη Δημοσίευση:\tΤετάρτη, 27. 03. 2019 - 15:51\n"O κ. Σπίρτζης είναι, όπως πάντα, εκτός τόπου και χρόνου. Για να συκοφαντήσει το Εθνικό μας Σχέδιο για τις Υποδομές, ισχυρίστηκε ότι ήδη υλοποιούνται έργα που βρίσκονται μόνο στα χαρτιά, ή ακόμα χειρότερα, μόνο στη φαντασία του", αναφέρει σε δήλωση του ο τομεάρχης Υποδομών και Μεταφορών της Νέας Δημοκρατίας, Κώστας Καραμανλής.\n"Την παράσταση όμως έκλεψε η κ. Δούρου, που μπέρδεψε έναν υφιστάμενο επαρχιακό δρόμο, με την πρότασή μας για έναν νέο αυτοκινητόδρομο που θα συνδέει τη Θήβα με την Ελευσίνα, ο οποίος θα δώσει ανάσα στην Αττική", προσθέτει ο τομεάρχης της Νέας Δημοκρατίας και προσθέτει:\n"Οι πολίτες το γνωρίζουν πια: Οι συνεχείς περικοπές στις Δημόσιες Επενδύσεις και οι μουσαμάδες στο μετρό της Θεσσαλονίκης απεικονίζουν με τον καλύτερο τρόπο την ανύπαρκτη πολιτική της Κυβέρνησης ΣΥΡΙΖΑ για τα μεγάλα έργα".\nΠερισσότερα σε αυτή την κατηγορία: « Λαζαρίδης: Εμφανείς οι σχέσεις του ΣΥΡΙΖΑ με τη διαπλοκή Στο τραπέζι και πάλι το θέμα των γερμανικών αποζημιώσεων »


Για τη Σταυρούλα και κάθε γυναίκα-Μήνυμα της Ν.Ε.ΣΥΡΙΖΑ Ρεθύμνου | RethNea.gr\nΓια τη Σταυρούλα και κάθε γυναίκα-Μήνυμα της Ν.Ε.ΣΥΡΙΖΑ Ρεθύμνου\n10/08/2021 | 18:01\nΣε παρέμβαση-μήνυμα για την νέα γυναικοκτονία που αυτή την φορά έγινε στην Κρήτη και αφορά την δολοφονία της 46χρονης Σταυρούλας,η Ν.Ε.Ρεθύμνου του ΣΥΡΙΖΑ αναφέρει:\n«Τώρα είναι η Σταυρούλα. Η Σταυρούλα από το Μυλοπόταμο Ρεθύμνου. Μια ακόμη φρικτή γυναικοκτονία προστέθηκε στο μακρύ κατάλογο – που δυστυχώς έγινε ακόμη πιο πυκνός τους τελευταίους μήνες – των νεκρών γυναικών από τα χέρια ενός «άντρα».\nΥΓ. Η Ν.Ε. Ρεθύμνου του ΣΥΡΙΖΑ-ΠΣ εκφράζει τα θερμά συλλυπητήρια και τη συμπαράστασή της στους οικείους της Σταυρούλας».


Άγριο ξύλο σε χωριό της Αχαίας μεταξύ αλλοδαπών - Ένας τραυματίας από την αιματηρή επίθεση και τρεις συλλήψεις - Αναζητούνται άλλοι τρεις δράστες\nΆγριο ξύλο μεταξύ αλλοδαπών το βράδυ της Δευτέρας στο Λάππα δυτικής Αχαίας.Άγριο ξύλο σε χωριό της Αχαίας μεταξύ αλλοδαπών - Ένας τραυματίας από την αιματηρή επίθεση και τρεις συλλήψεις - Αναζητούνται άλλοι τρεις δράστες Σύμφωνα με πληροφορίες του tempo24, έξι αλλοδαποί (υπήκοοι Μπαγκλαντές ηλικίας από 25 έως 36 ετών) επιτέθηκαν σε ομοεθνή τους. Οι δράστες, κατά τις...\nΆγριο ξύλο μεταξύ αλλοδαπών το βράδυ της Δευτέρας στο Λάππα δυτικής Αχαίας. Σύμφωνα με πληροφορίες του tempo24, έξι αλλοδαποί (υπήκοοι Μπαγκλαντές ηλικίας από 25 έως 36 ετών) επιτέθηκαν σε ομοεθνή τους. Οι δράστες, κατά τις ίδιες πληροφορίες, χτυπούσαν με μανία τον 30χρονο ομοεθνή τους, με σίδερα, ξύλα και κοντάρια! Αποτέλεσμα ήταν, ο 30χρονος να μεταφερθεί αρχικά...\nΆγριο ξύλο μεταξύ αλλοδαπών στο Λάππα δυτικής Αχαίας. Σύμφωνα με πληροφορίες του tempo24, έξι αλλοδαποί (υπήκοοι Μπαγκλαντές ηλικίας από 25 έως 36 ετών) επιτέθηκαν σε ομοεθνή τους. Οι δράστες, κατά τις ίδιες πληροφορίες, χτυπούσαν με μανία τον 30χρονο ομοεθνή τους, με σίδερα, ξύλα και κοντάρια! Αποτέλεσμα ήταν, ο 30χρονος να μεταφερθεί αρχικά στο κέντρο υγείας Κάτω...\nΔυτική Αχαία - Άγρια συμπλοκή στο Λάππα με τραυματίες\nΤρεις τραυματίες από συμπλοκή μεταξύ αλλοδαπών\nΑχαία: Ομάδες Ρομά είχαν δώσει "ραντεβού" για ξύλο - Κατασχέθηκαν 9 κοντάρια\nΑιματηρή συμπλοκή αλλοδαπών στο κέντρο της Θεσσαλονίκης με έναν τραυματία\nΟ Αχαιός πολιτευτής που άφησε φέσια σε τρεις συνεργάτες του\nΝέο αιματηρό επεισόδιο σε hot spot στη Σάμο\nΕπίσκεψη με... άγριες διαθέσεις σε σπίτι - Επεισοδιακή συμπλοκή μεταξύ 6 ατόμων\nΘεσσαλονίκη: Νέα αιματηρή συμπλοκή μεταξύ αλλοδαπών στη Μοναστηρίου\nΑχαία: Χειροπέδες σε τρείς αλλοδαπούς για παράνομη είσοδο στην χώρα\nΚάτω Αχαία: Τρεις συλλήψεις αλλοδαπών\nΚορωνοϊός: Ξύλο λίγες ώρες πριν το lock-down στη Θεσσαλονίκη (VIDEO)\nΘεσσαλονίκη: Νέα αιματηρή συμπλοκή μεταξύ αλλοδαπών - 2 τραυματίες (ΒΙΝΤΕΟ)\nΘεσσαλονίκη: Αιματηρή συμπλοκή σε καφετέρια - Βγήκαν μαχαίρια\nΘεσσαλονίκη: Δέκα κρούσματα Covid-19 στο δημοτικό βρεφοκομείο "Άγιος Στυλιανός"\nΠαρασκευή Δημητριάδη: Η 1η Ελληνίδα που θα κάνει το εμβόλιο κορωνοϊού - Είμαι πολύ ενθουσιασμένη\nΔιευθυντής ΜΕΘ "Παπανικολάου": Η εφημερία ξεκίνησε χωρίς κλίνες\nΠέθανε και τρίτος αστυνομικός από κορωνοϊό\nΔιπλά αρχεία του ΕΟΔΥ είπατε; Ο Μαγιορκίνης το έχει παραδεχτεί από τις 13 Οκτωβρίου! video


Xiaomi Redmi 8: Θα έχει Snapdragon 439, 3GB RAM και οθόνη HD+ | Techblog.gr\nΤετάρτη, 02/10/2019 · Χάρης Αναγνωστόπουλος Redmi Xiaomi\nΜέχρι τώρα, το Xiaomi Redmi 8 έχει εμφανιστεί στην TENAA και στην ιστοσελίδα του κινέζικου παρόχου China Telecom. Οι καταχωρήσεις αυτές έχουν αποκαλύψει κάποια βασικά χαρακτηριστικά του smartphone και τον σχεδιασμό της.\nΤώρα, το Redmi 8 εμφανίστηκε στο Google Play Console κάτι που σημαίνει ότι η επίσημη παρουσίαση και κυκλοφορία του πλησιάζουν. Σύμφωνα με την καταχώρηση, το smartphone θα έχει οθόνη HD+ με πυκνότητα 340ppi.\nΕπιπλέον, η καταχώρηση αποκαλύπτει ότι το Xiaomi Redmi 8 θα τρέχει Android 9 Pie, θα είναι εξοπλισμένο με τον Snapdragon 439 και την Andreno 505. Σε επίπεδο μνήμης το smartphone θα έχει 3GB RAM.\nΌσον αφορά τα υπόλοιπα χαρακτηριστικά, μέχρι σήμερα γνωρίζουμε ότι το Redmi 8 θα έχει οθόνη 6,21 ιντσών με waterdrop notch το οποίο στεγάζει μία selfie κάμερα στα 8MP. Οι πίσω κάμερες είναι δύο, με την κύρια να είναι στα 12MP και η δευτερεύουσα να είναι ένας αισθητήρας βάθους 2MP.\nΕπίσης, λέγεται ότι το Xiaomi Redmi 8 θα έχει 5.000mAh μπαταρία η οποία θα φορτίζει μέσω θύρας USB type-C και κλασικό αισθητήρα δακτυλικών αποτυπωμάτων. Τέλος, το smartphone θα γίνει διαθέσιμο σε τέσσερα χρώματα Phantom Red, Fairy Green, Carbon Ash και Sapphire Blue.


«Εφυγε» ο Δημήτρης Χαραλάμπους | Onsports.gr\nhome OnMedia«Εφυγε» ο Δημήτρης Χαραλάμπους Κοινοποιήστε\n«Εφυγε» ο Δημήτρης Χαραλάμπους\tΣυντάκτης: Onsports Team\nΔημοσίευση: Παρασκευή, 23 Δεκεμβρίου 2011 15.24\nΤην τελευταία του πνοή σε ηλικία μόλις 36 χρόνων άφησε το πρωί της Παρασκευής (23/12) ο δημοσιογράφος Δημήτρης Χαραλάμπους που «έφυγε» από ανακοπή καρδιάς κατά τη διάρκεια του ύπνου.\tΟ εκλιπών που δεν είχε εκδηλώσει κάποιο ιδιαίτερο πρόβλημα υγείας, ήταν υπεύθυνος του ελεύθερου ρεπορτάζ στο «Βήμα», όπου εργαζόταν τα τελευταία 10 χρόνια. Υπήρξε συντάκτης του «ΒΗΜagazino» και των ενθέτων περιοδικών και πριν από δύο χρόνια ανέλαβε το ελεύθερο ρεπορτάζ του «Βήματος» και του «Βήματος της Κυριακής». Κατηγορία: OnMedia


Παραλίες | Φύση | Πόρος | Περιοχές | WonderGreece.gr\nΠόρος / Φύση / Παραλίες\nΜια πολύ όμορφη παραλία με αμμουδιά. Μεγάλο της τμήμα είναι οργανωμένο αλλά μπορείτε αν θέλετε να απολαύσετε τη σκιά των δέντρων που φτάνουν μέχρι την αμμουδιά. Στην περιοχή θα βρείτε και...\nΗ παραλία στο νότιο τμήμα του νησιού, ανατολικά του οικισμού του Πόρου, κάτω από τη Μονή της Ζωοδόχου Πηγής. Μια στενή παραλία όπου τα πεύκα φτάνουν μέχρι τη θάλασσα. Είναι οργανωμένη με...\nΜια παραλία που από το όνομά της και μόνο καταλαβαίνεις την ατμόσφαιρά της. Ένας μικρός καταπράσινος κολπίσκος, στο νοτιοδυτικό τμήμα του Πόρου με μια μικρή αμμουδιά που προσφέρει κολύμπι...\nΜια παραλία στο βόρειο τμήμα του Πόρου στην καρδιά του κόλπου της Βαγιωνιάς. Οργανωμένη, ήσυχη με ανοιχτόχρωμα νερά.\nΜια παραλία πολύ κοντά στον οικισμό του Πόρου. Μεγάλη αμμουδιά με ομπρέλες και ξαπλώστρες και επιλογές για καφέ και φαγητό σε ταβερνάκια.\nΜπροστά από τα κτήρια του Ρωσικού Ναύσταθμου υπάρχει μια όμορφη παραλία με πεντακάθαρα νερά. Μπροστά του υπάρχει και το νησάκι Δασκαλειό.


Το Ρεμπέτικο Τραγούδι: Η ΦΥΜΑΤΙΩΣΗ ΚΑΙ ΤΟ ΡΕΜΠΕΤΙΚΟ ΤΡΑΓΟΥΔΙ\nΓ. Εμ. Δρακωνάκης\nΠνευμονολογικό τμήμα, ΚΥ Νοσοκομείο Σητείας Κρήτη Ιατρική 2004, 85(5)\n…Φυματίωση και ρεμπέτικο τραγούδι\nΗ φυματίωση είναι μια λοιμώδης νόσος που προσβάλλει όλα τα στρώματα της ελληνικής κοινωνίας. Ιδιαίτερα προσβάλλει τα άτομα των χαμηλότερων εισοδηματικά στρωμάτων και αυτά με κακές συνθήκες διαβίωσης, παράγοντες που επηρεάζουν δυσμενώς και την πρόγνωση της νόσου. Η φυματίωση δεν άφησε αδιάφορους αυτούς που ανάπτυξαν το ρεμπέτικο τραγούδι, που ανάδειξαν με το τραγούδι τους αυτά ποικιλία θεμάτων και που είδαν να χάνονται συγγενείς, φίλοι, συνεργάτες. Καμιά άλλη νόσος δεν τραγουδήθηκε τόσο πολύ στο ρεμπέτικο τραγούδι, όσο η φυματίωση. Η πρώτη προσέγγιση της δισκογραφίας του ρεμπέτικου εντόπισε περίπου σαράντα τραγούδια κατά τη περίοδο 1925-1955 με θεματολογικό περιεχόμενο τη φυματίωση. Το ρεμπέτικο δεν κατονομάζει ποτέ τη φυματίωση, αφού αποφεύγει τις λέξεις που δημιουργούν έντονα δυσάρεστα συναισθήματα, υιοθετούνται οι γενικότερα χρησιμοποιούμενοι από το λαό όροι φθίση, χτικιό, μαράζι, μεράκι.\nΑν και ο Koch R είχε ανακαλύψει το μυκοβακτηρίδιο της φυματίωσης το 1882 και τα ρεμπέτικα του χτικιού γράφτηκαν πολύ αργότερα, η αιτιολογία της νόσου δεν απηχείται στα τραγούδια. Όταν αρρωστήσει κανείς από φυματίωση, η αιτία είναι το «γραπτό» ή η τιμωρία.\nΣτα ρεμπέτικα αναφέρονται τα συμπτώματα της φυματίωσης, βήχας, αιμόπτυση, βαθμιαία απίσχνανση, πολύ παραστατικά» Η βαθμιαία απίσχνανση και η καχεξία από τη νόσο αναφέρονται στους στίχους ως το σώμα που λειώνει σαν κερί, που μαραίνεται σαν ανθός, που φυλλορροεί σαν το μαραμένα φύλλα. Αναφέρονται επίσης « χώροι όπου εξελισσόταν το δράμα, ως και η κατάληξη της, ο θάνατος. Όλα τα τραγούδια του χτικιού αναφέρονται στο θάνατο που θα έρθει σαν αποτέλεσμα της μοίρας, στο τέλος μιας βασανιστικής πορείας. Ο θάνατος είναι αποδεκτός ως η μοναδική απαλλαγή από τη νόσο, με αποτέλεσμα να προβάλλεται μια κοινή για την εποχή αλήθεια, το ανίατο της νόσου. Η χρονική περίοδος της νόσου που αναφέρεται στα τραγούδια είναι αυτή αμέσως πριν το θάνατο του ασθενούς.\nΤο ρεμπέτικο τραγούδι περιγράφει την απελπισία, την αγωνία, τη μοιρολατρία, το αίσθημα αδικίας σε ένα νέο άνθρωπο που πάσχει από θανατηφόρο νόσημα. Είναι κοινή αντίληψη πως αν ο ηλικιωμένος άνθρωπος πεθαίνει άρρωστος, ο νέος κτυπιέται πάντα άδικα από μια νόσο που είναι θανατηφόρος.\nΑναφαίνεται από το φθισικό ένα αίσθημα ενοχής και η κοινωνική στάση επιβάλλει την απόκρυψη του νοσήματος του. Ο στιγματισμός του φθισικού από τη νόσο ακολουθεί τον άρρωστο, έτσι που προτιμά να αρνηθεί και το θάνατο του ακόμη, χάριν μιας υγιούς κοινωνικής αποκατάστασης.\nΑν και υπάρχουν τραγούδια με αναφορές στο φίλο ή στους φίλους που παραστέκουν, η συμπαράσταση φαίνεται να είναι τελικά έργο της μάνας, αφού στην Ελλάδα η μητέρα είναι ένα ιδιαίτερα σημαντικό άτομο, με άμεση σχέση με τη ζωή, την αρρώστια, το θάνατο. Οι αναφορές είναι ποικίλες, τρυφερές, οδυνηρές. Στο ρεμπέτικο δε ν υπάρχει αναφορά στον πατέρα.\n3.1. Αμανέδες ή μανέδες\nΤα πρώτα ρεμπέτικα τραγούδια με θεματολογικό περιεχόμενο τη φυματίωση εμφανίζονται σαν αμανέδες ή μονέδες, με τη μορφή δεκαπεντασύλλαβων δίστιχων, στη Μικρά Ασία και ιδιαίτερα στην περιοχή της Σμύρνης. Αναφορές στη φυματίωση ευρίσκονται στους αμανέδες (σε παρένθεση ο χρόνος ηχογράφησης σε περίπτωση που είναι γνωστός, ενώ όταν υπάρχουν περισσότεροι του ενός αμανέδες με τον ίδιο τίτλο παρατίθεται και ο συνθέτης):\n- Ραστ μαχούρ αμανές – Πολλοί έχουν πόνο και πονούν (1928)\n- Ραστ Νεβά – Φθισικός αμανές (1928)\n- Φθισικός αμανές – Μάνα μου είμαι φθισικός του Ατραϊδη Δ (1928)\n- Το γκαζέλι τον φθισικού (1928)\n- Μανές Ραστ – Το φθισικό. Μάνα μου είμαι φθισικός του Καρίπη Κ (1929)\n- Τα βάσανα του φθισικού (1929)\n- Φθισικός αμανές – Ωσάν το νεκρικό κορμί (1929)\n- Καδίφης (1930)\n- Σουζινάκ αμανές – Φθίνω κι η φθίση προχωρά (1930)\n- Ραστ Αμανές – Μάνα μου είμαι φθισικός του Θωμαίδη Κ (1930)\n- Ραστ Νέβά Αμανές – Ο φθισικός του Σωφρονίου Ε (1930)\n- Ο φθισικός της Φραντζεσκοπουλου Μ (1930)\n- Το βάσανο του φθισικού (1930)\n- Το φθισικό κορίτσι του Νταλγκά Α (1931)\n- Ο πόνος του φθισικού (1931)\n- Ο καημός του φθισικού (1931)\n- Το φθισικό κορίτσι του Τομπουλη Α 0932}\n- Ο φθισικός του Κασιμάτη Ζ (1933)\n- Ο φθισικός αμανές: Μάνα μου ρίζωσε βαθιά (1936)\n- Ραστ Αραβί Αμανές\n- Φθισικός της Εσκενάζυ Ρ.\n3.2. Χαρακτηριστικά δείγματα\nΜαράζωσα (μανούλα μου)\nΜαράζωσα μανούλα μου και σαν κεράκι λιώνω…\nΜανούλα βήχω και πονώ..\n… Τέτοιο μαράζι μάνα μου, που έχω αποχτήσει,\nτο πήρα πια απόφαση μια μέρα θα με σβήσει…\nΖεϊμπέκικο που ο χρόνος ηχογράφησης του δεν είναι γνωστός και που αναφέρεται στα συμπτώματα και στο τότε ανίατο της νόσου\nΤα πεύκα της Πεντέλης\nΤο ζεϊμπέκικο αυτό ηχογραφήθηκε το 1934. Δεν γίνεται άμεσα μνεία για το ότι ο ήρωας του τραγουδιού πάσχει από φυματίωση, αλλά συνάγεται από τα συμπτώματα που αναφέρονται, βήχας και αιμόπτυση και την παραμονή του για θεραπεία στην πευκόφυτη Πεντέλη, στο σανατόριο. Στο ρεμπέτικο τραγούδι γενικά αναφέρονται τοπωνυμία, δεν γίνεται αναφορά στο σανατόριο, αφού και αυτό προκαλεί έντονα δυσάρεστα συναισθήματα και ισχύει για την αποφυγή αυτής της αναφοράς ότι σχολιάσθηκε προηγούμενα και για τη φυματίωση:\nΗ μόνη μου παρηγοριά στα πεύκα της Πεντέλης\nειν’ ο γιατρός που με κοιτά, μάνα μου μη σε μέλει.\nΜάνα μου, βήχας μ’ έπιασε, αίμα βγάζει το στόμα,\nπότε, Θεέ, το σώμα μου θ’ αναπαυτεί στο χώμα;…\nΖεϊμπέκικο που ηχογραφήθηκε το 1934.\nΜάνα μου για πες μου – Φθισικός\nΗχογραφήθηκε το 1936.\nΕάν δεν ήσουν φθισικιά\nΗ μόνη μου παρηγοριά\nΗχογραφήθηκε το 1937.\nΚαι σε αυτό το ρεμπέτικο αποφεύγεται η άμεση αναφορά στο σανατόριο, όπου ευρίσκεται για θεραπεία ο φθισικός, που για αυτόν ο θάνατος είναι αναπόφευκτος και αναφέρεται η πευκόφυτη Πεντέλη σαν τόπος διαβίωσης-θεραπείας:\nΜεσ’ της Πεντέλης τα βουνά, στα πεύκο τριγυρίζω,\nτο χάρο ψάχνω για να βρω, μα δεν τόνε γνωρίζω…\nΜε βλέπει και χαμογελά κι αρχίζω πια να σβήνω,\nμου λέει με δυνατή φωνή, σε παίρνω δε σε αφήνω.\nΑρρώστησα μανούλα μου\nΖεϊμπέκικο που ηχογραφήθηκε το 1947. Φαίνεται από τους στίχους ότι έχει γίνει κατανοητή η μολυσματικότητα της νόσου και ο φόβος για τη μετάδοση της είναι τόσο μεγάλος, ώστε ο φυματικός να απομονώνεται και από τους φίλους του:\n…Από μακριά οι φίλοι μου περνάνε κι αρωτούνε,\nτι κάνω και πως, βρίσκομαι και με παρηγορούνε…\n…Αρρώστησα και δεν μπορώ και λιώνω απ’ το μεράκι.\nΤου πόνου το ποτήρι\nΖεϊμπέκικο που ηχογραφήθηκε το 1949:\n.Χάρε, με το δρεπάνι σου, έμπα στο φτωχικό μου,\nμόνο το μνήμα το βαθύ θα γιάνει το χτικιό μου,\nΠέφτουν τα φύλλα απ’ τα κλαριά\nΖεϊμπέκικο που ηχογραφήθηκε το 1952, όπου έχει διεισδύσει ο λαϊκός θρύλος πως, τάχα, οι φυματικοί πεθαίνουν το φθινόπωρο.\n…και μένα το κορμάκι μου το τρώει το μαράζι..\n…ετούτο το φθινόπωρο για πάντα πια με χάνεις..\nΒρήκαν γιατροί το φάρμακο\nΤο 1943 εισήχθη στη θεραπεία της φυματίωσης το πρώτο αντιβιοτικό με αντιφυματική δράση, η στρεπτομυκίνη και ακολούθησαν τα αντιφυματικά φάρμακα παρααμινοσαλικυλικό οξύ το 1946 και ισονιαζίδη το 1951. Σε αυτό το ρεμπέτικο τραγούδι που ηχογραφήθηκε το 1952, φαίνεται κάποιος βαθμός αισιοδοξίας του φυματικού για επιβίωση.\nΛίγο μετά το 1930 επανηχογραφούνται στις ΗΠΑ ομάδα δεκατριών ρεμπέτικων που αναφέρονται στη φυματίωση, η πλειονότητα των οποίων είχε ηχογραφηθεί για πρώτη φορά στην Ελλάδα. Μόνο τρία από αυτά (το «Μάνα μου είμαι φθισικός», το «Δως μου πίσω τα λουλούδια» και το «Χαμπάχ μανές») ηχογραφούνται για πρώτη φορά στις ΗΠΑ. Ο κόσμος για να ξεχωρίσει αυτή την ομάδα ρεμπέτικων με κοινό θέμα τη φυματίωση από άλλα τραγούδια που ηχογραφήθηκαν στις ΗΠΑ, τους προσάπτει το προσωνύμιο «Τα φθισικά»:\nΟ καημός του φθισικού:\nΑμανές, όπου εκφράζεται ο καημός του φθισικού.\nΡαστ (Μάνα μου είμαι φθισικός): Αμανές όπου εκφράζεται ο καημός του φθισικού. Ο τραγουδιστής βήχοντας μιμείται το βήχα του φθισικού.\nΜάνα μου είμαι φθισικός:\nΜαντολινάτα με στοιχεία επτανησιακής διαλέκτου, που αναφέρεται και στη μολυσματικότητα της φυματίωσης με το φθισικό να προτρέπει με τρυφερότητα τη μάνα του να προσέχει τον άλλο του αδερφό για να μη μολυνθεί κι αυτός:\nΜάνα μου είμαι φθισικός, έχω μεγάλη φθίση\nφύλα τον άλλο αδερφό μάνα να μη κολλήσει\nΜάνας σαμπάχ (τα πάθη μου θα γιατρευτούν):\nΟ φθισικός εκφράζει με παράπονο σε αυτό τον αμανέ την πεποίθηση ή του ότι θα απαλλαγεί από την ταλαιπωρία της φυματίωσης με το θάνατο, μη περιμένοντας θεραπεία:\nΤα πάθη μου θα γιατρευτούν στην υστερνή πνοή μου\nκαι τότε θα αναπαυθεί για πάντα το κορμί μου.\nΣτα πεύκα και στα έλατα:\nΑργό ζεϊμπέκικο όπου δε γίνεται και πάλι άμεσα μνεία για το ότι ο ήρωας του τραγουδιού πάσχει από φυματίωση, αλλά συνάγεται από το συνεχές αδυνάτισμα του, φυλλορροή όπως παρομοιάζεται και την παραμονή του για θεραπεία στην πευκόφυτη Πάρνηθα, σε κάποιο σανατόριο, που δεν αναφέρεται όμως, ισχύοντας ότι και στο τραγούδι «τα πεύκα της Πεντέλης»:\nΤα νιάτα δεν τα χόρτασα, δεν θέλω να πέθανω,\nσαν τον ανθό μαράθηκα-μανούλα μου και δεν μπορώ να γιάνω.\nΑχ, βλε-πω τα φύλλα απ’ τα κλαδιά να πέφτουν μαραμένα\nκι όταν τα βλέπω σκέφτομαι-μανούλα μου πως μοιάζουν σαν κι εμένα.\nΑχ, στα πεύκα και στα έλατα μου’ πανε πως θα γιάνω,\nγι’ αυτό πήγα στη Πάρνηθα-μανούλα μου το πόνο μου να γιάνω\n-και στην κορφή απάνω.\nΡαστ μαχούρ (Όλοι με λένε φθισικό):\nΆλλος αμανές όπου εκφράζεται και πάλι ο καημός του φθισικού.\nΣαν πεθάνω βρε μανούλα…(Ο φθισικός):\nΖεϊμπέκικο όπου ο τραγουδιστής ενδιάμεσα στους στίχους ξερόβηχε, μιμούμενος το βήχα των φυματικών, που ήταν πασίγνωστος. Η φυματίωση μνημονεύεται σαν νόσος του έρωτα και του ανεκπλήρωτου πόθου;\n…Σαν πεθάνω βρε μανούλα,\nμίλα στη γειτονοπούλα,\nπες της πως γι’ αυτήν πεθαίνω\nαχ, και στον Άδη κατεβαίνω…\n…Μάνα μου το παν οι γιατροί πως έχω φθίση,\nδεν μπορεί, μανούλα μου, Ο βήχας να με αφήσει\nΑρκετά από το ρεμπέτικα έχουν δανειστεί στίχους από τα δημοτικά τραγούδια. Ο δανεισμός αυτός παρατηρείται και στο ρεμπέτικα που αναφέρονται στη φυματίωση, όπως σε αυτό το ρεμπέτικο που οι στίχοι του σχεδόν ταυτίζονται με το δημοτικό τραγούδι από την περιοχή της Μακρυνίτσας «Του φυματικού νέου».\nΟ χάρος πλησιάζει:\nΣτο ζεϊμπέκικο αυτό στη λέξη «νύχτωσε» εκφράζεται έντονα η απαισιοδοξία του φθισικού, που περιμένει το θάνατο:\nΝύχτωσε. Μανούλα μου στο λέω δε μπορώ\nτο στήθος μου πονεί κι ο βήχας με ταράζει\nμ’ αφήνει η ζωή ο κι ο χάρος πλησιάζει\nΔως μου πίσω τα λουλούδια:\nΜια από τις σπάνιες περιπτώσεις που η φυματίωση αναφέρεται σε καρσιλαμά στο ρεμπέτικο τραγούδι.\nΛειώνει το κορμί μου λιώνει:\nΣτο ζεϊμπέκικο αυτό εκφράζεται έντονα η ταλαιπωρία και η απαισιο¬δοξία του φθισικού:\nΛειώνει η καρδιά σα το κερί και το κορμί στραγγίζει.\n…μου λεν πως θα βρω γιατριά στο τάφου μου το πάτο…\n…χρόνια τώρα τυραννιέμαι και πικρά ταλαιπωριέμαι\nΤα κυπαρίσσια στέκονται:\nΣε αυτό το αργό ζεϊμπέκικο εκφράζεται η απελπισία για τον νέο που κτυπιέται και χάνεται άδικα ,όπως προαναφέρθηκε, από μια θανατηφόρο νόσο:\n….μέσα στη νιότη χάθηκε τι άδικο τι κρίμα…\n…κλάψε τα νιατα που στη γη βαθειά θα ξεχαστούνε…\nΜελετώντας το ρεμπέτικα τραγούδια για τη φυματίωση, διαπιστώνει κανείς ότι όταν χορεύονται, στη συντριπτική πλειοψηφία ακολουθούν ρυθμό ζεϊμπέκικου και κανένα ρυθμό χασάπικου χορού. Για το γεγονός αυτό υπάρχει εξήγηση. Ο χασάπικος είναι χορός συντροφικός, χορός ομάδας στενών φίλων, με συγκεκριμένα βήματα και τέλειο συγχρονισμό των χορευτών. Ο ζεϊμπέκικος είναι ένας μοναχικός χορός, χωρίς συγκεκριμένες φιγούρες, που αφήνει το χορευτή να αυτοσχεδιάσει, εκφράζοντας τον εαυτό του σε μια μοναχική εξομολόγηση. Μόνος του είχε μείνει και ο φυματικός, ακόμη και στα πλαίσια μιας ιδιαίτερης κοινωνικής ομάδας. Ακόμη και αν οι άλλοι δεν τον εγκατέλειπαν, ο ίδιος βάδιζε μόνος του τον αργό, παραπονεμένο και μοναχικό δρόμο του συνήθως επερχόμενου θανάτου του.\nΕκφράζω τις ευχαριστίες μου στο κ. Γρηγόριο Φαληρέα για τις πληροφορίες που μου έδωσε σχετικά με την ομάδα των ρεμπέτικων τραγουδιών «τα φθισικά».\nΑναρτήθηκε από George 69 στις 11:05:00 π.μ.


1. Η συμφωνία των Πρεσπών, ενόψει του άρθρου 28 παρ. 1 Σ, έχει, ως διεθνής σύμβαση, ισχύ υπέρτερη του τυπικού νόμου. Ετσι, νόμος ψηφιζόμενος από τη Βουλή δεν μπορεί να αγγίξει το περιεχόμενο της συμφω...


Κορονοϊός: «Καμπανάκι» από τη Γκάγκα - Έχουμε διασωληνωμένο 20χρονο χωρίς άλλα νοσήματα (video)\nΡωτήθηκε για τα αυξημένα κρούσματα αλλά και το κατά πόσον οι μεταλλάξεις που δείχνουν να «γιγαντώνονται» στην Ελλάδα επηρεάζουν την εικόνα\n«Καμπανάκι» για τις νοσηλείες νέων ατόμων με κορoνοϊό σήμανε η πρόεδρος του Κεντρικού Συμβουλίου Υγείας και διευθύντρια της 7ης Πνευμονολογικής Κλινικής του νοσοκομείου «Σωτηρία» Μίνα Γκάγκα.\nΣτη συνέχεια τόνισε ότι οι πολίτες άνω των 80 ετών που μπήκαν στα νοσοκομεία την τελευταία περίοδο, με εξαίρεση μία γυναίκα, δεν είχαν κάνει το εμβόλιο κατά του κορωνοϊού, κάτι που δείχνει ότι ο εμβολιασμός δρα προστατευτικά.\nΣχετικά με τις εκτιμήσεις της καθηγήτριας Βάνας Παπαευαγγέλου ότι την επόμενη εβδομάδα ενδέχεται να χρειαστούν κλίνες ΜΕΘ 200 ασθενείς που ήδη νοσηλεύονται με κορωνοϊό, η Μίνα Γκάγκα δήλωσε πως αυτή τη στιγμή δεν υπάρχουν αυτά τα κρεβάτια και αν χρειαστεί θα γίνουν διασωληνώσεις και στις κλινικές. Απαντώντας, τέλος, σε ερώτηση για το αν θα χρειαστεί βοήθεια του ιδιωτικού τομέα, υπογράμμισε πως «οποιοδήποτε νοσοκομείο χρειαστεί θα μπει στον αγώνα».\nΔείτε τις δηλώσεις της κυρίας Γκάγκα στον ΣΚΑΪ


Κτήμα Τέχνη Οίνου: Παράγει κρασιά κομψά, που ξεχωρίζουν για τη φινέτσα τους | LiFO\nΛίνα Ιντζεγιάννη, 26.5.2022 | 17:57\n26.5.2022 | 17:57\nΣτην καρδιά μίας από τις σπουδαιότερες οινοπαραγωγικές περιοχές της χώρας, τη Δράμα, και στο μοναδικό terroir της το κτήμα Τέχνη Οίνου παράγει κρασιά κομψά που ξεχωρίζουν για τη φινέτσα τους. Κάθε χρόνο συγκεντρώνουν δεκάδες βραβεία σε διαγωνισμούς σε όλο τον κόσμο και ήδη από τους φετινούς στους οποίους έχει συμμετάσχει έχει αποσπάσει 11 χρυσά βραβεία, αποδεικνύοντας το υψηλό επίπεδο ποιότητας. Τα κρασιά φέρουν την υπογραφή του οινολόγου Άκη Παπαδόπουλου.\nΔίνοντας αρχικά έμφαση σε γαλλικές ποικιλίες, αξιοποιώντας στη συνέχεια τις δυνατότητες εμβληματικών ελληνικών ποικιλιών και διερευνώντας τις δυνατότητες νέων και πολλές φορές «δύσκολων» και «ιδιότροπων», όπως οι ιταλικές Sangiovese, Nebbiolo, η πορτογαλική Touriga Nacional και το βορειοελλαδίτικο Ξινόμαυρο, στους αμπελώνες καλλιεργούνται σήμερα επίσης Sauvignon Blanc, Chardonnay, Cabernet Sauvignon, Merlot, Syrah, καθώς και Ασύρτικο, Μαλαγουζιά, Αγιωργίτικο, Λημνιώνα και Μαυροδάφνη.\nWineartestate.com, Facebook: Wine Art Estate - Κτήμα Τέχνη Οίνου, Instagram: wine_art_estate


Έντονη κόντρα κυβέρνησης - ΚΚΕ στη Βουλή\n2:09 μμ, Παρασκευή 10 Μάι 2019 2:09 μμ, Παρασκευή 10 Μάι 2019\nΟξεία αντιπαράθεση μεταξύ κυβέρνησης και Κομμουνιστικού Κόμματος Ελλάδας έχει ξεσπάσει από χθες το βράδυ στη Βουλή με αφορμή τη διακήρυξη της ΕΕ την οποία το ΚΚΕ χαρακτηρίζει μνημείο αντικομμουνισμού κατηγορώντας την κυβέρνηση ΣΥΡΙΖΑ ότι ταυτίστηκε με τους φασίστες.\nΗ ένταση άρχισε από χθες το βράδυ όταν ο βουλευτής του ΚΚΕ Γιάννης Γκιόκας σε μια πρωτόγνωρη κίνηση πήγε στο έδρανο του Πρωθυπουργού και άφησε τη φωτογραφία η οποία απεικονίζει την κόκκινη σημαία με το σφυροδρέπανο να καρφώνεται στο Ράιχσταγκ, χτυπώντας μάλιστα εν μέσω χειροκροτημάτων από τα έδρανα του ΚΚΕ το χέρι του στο έδρανο του Πρωθυπουργού:\n«Αυτή την ιερή μέρα υπογράψατε αυτό που αποτέλεσε την κορωνίδα του αντικομμουνισμού και της αντικομμουνιστικής προπαγάνδας εδώ και δεκαετίες. Αυτό υπέγραψε ο Πρωθυπουργός από τη Ρουμανία. Αποδεικνύετε ότι ο κατήφορος δεν έχει τελειωμό, ότι το βαρέλι δεν έχει πάτο», πρόσθεσε.\nΗ συνέχεια δόθηκε στη σημερινή συνεδρίαση όταν απαντώντας στον κ. Λοβέρδο ο οποίος έθεσε πρώτος το θέμα η αναπληρωτής υπουργός Εξωτερικών Σία Αναγνωστοπούλου υποστήριξε αρχικά ότι δεν πρόκειται περί ψηφίσματος.\nΟ κοινοβουλευτικός εκπρόσωπος του ΚΚΕ Θανάσης Παφίλης έλαβε τον λόγο και αφού επιτέθηκε με σφοδρότητα στον Πρωθυπουργό μίλησε για ασέβεια απέναντι στα εκατομμύρια νεκρούς. "Εκατομμύρια άνθρωποι πολέμησαν για την Ελευθερία και γκρέμισαν το Σιδηρούν Παραπέτασμα. Αυτό έγινε στις 9 Μάη; Κι εσείς υπογράφετε κείμενα για Σιδηρούν Παραπέτασμα. Δικαιώνετε τους φασίστες δηλαδή. Μεγάλη ντροπή και θα το πληρώσετε από τον κόσμο σας πολύ ακριβά" είπε.\nΗ κ. Αναγνωστοπούλου προσπάθησε να υπερασπιστεί την απόφαση της κυβέρνησης να συνυπογράψει τη Διακήρυξη λέγοντας ότι στις διακηρύξεις της Ε.Ε απαιτείται ομοφωνία. "Απαιτείται ομοφωνία . Τη θέλουμε την ομοφωνία. Ειδάλλως μικρές χώρες σαν εμάς δεν θα κάνουν τίποτα. Θέλαμε ομόφωνο ψήφισμα για την Κύπρο και προστασία από την Τουρκία" είπε αρχικά η αναπληρωτής υπουργός Εξωτερικών και πρόσθεσε απευθυνόμενη στο ΚΚΕ : "Καταλαβαίνω την ευαισθησία σας. Εσείς περιμένετε να αλλάξει όλος ο κόσμος και μετά να έρθει ο παράδεισος εμείς τις μάχες τις δίνουμε από μέσα". Η τοποθέτησή σας προκάλεσε νέο κύκλο έντασης με τον Γιάννη Γκιόκα να φωνάζει: "Χέρι χέρι με τους φασίστες πάτε".\n"Η διακήρυξη πολιτικά είναι πιο ισχυρή από την απόφαση. Κι αφήστε αυτά τα κόλπα. Βάλατε υπογραφή με τους φασίστες τη μέρα της αντιφασιστικής νίκης ναι ή όχι; Όσο μιλάτε εκτίθεστε περισσότερο" συμπλήρωσε ο Θανάσης Παφίλης.\nΠαφίλης: Δεν δίνουμε ψήφο εμπιστοσύνης σε μια κυβέρνηση...\nΚουτσούμπας: Η νεολαία παίρνει θέση με το ΚΚΕ για το δί...


Συνταγές με κόκκινα φασόλια σάλτσα | Συνταγούλης\nΣυνταγές με κόκκινα φασόλια σάλτσα\nΤα κόκκινα μεξικάνικα φασόλια ή αλλιώς kidney beans όπως τα λένε στ' αγγλικά οι περισσότεροι τα γνωρίζουμε από τις έτοιμες κονσέρβες. Υπάρχουν βέβαια και σε διάφανο σακουλάκι που μπορούμε να τα φτιάξουμε στην κατσαρόλα. ...\nΣυνταγές για Μεξικάνικα κόκκινα φασόλια\nΥλικά συνταγής 450γρ. κοκκινα φασόλια κονσέρβα ¼ κ.γ. πάπρικα γλυκιά 2 κ.σ. μαϊντανός ψιλοκομμένα φύλλα 1 κ.γ. ...\nΣυνταγές για Κόκκινα φασόλια με σάλτσα\nΑν σας έχει περισσέψει κιμάς σάλτσα μία γρήγορη συνταγή για κάτι διαφορετικό είναι η παρακάτω:Υλικά:περισσότερο κιμά προσθέστεπερισσότερα φασόλια).Τέλος προσθέτουμε λίγοτσίλι σως. Το τσίλι είναι έτοιμο να σερβιριστεί.Στο ...\nΣυνταγές για Τορτίγιες με τσίλι\nΣυνταγές για Γρήγορες τορτίγιες\nυλικά για 35 μπαλάκια 240γρ κόκκινα φασόλια (μία κονσέρβα) 1 ποτήρι κινόα 1 1/2 ποτήρι νερό 70γρ τοματοπελτέ 1 φέτα ψωμί 3-5 κουταλιές μαιντανό ψιλοκομμένο 1 κουταλάκι θυμάρι 1 σκελίδα σκόρδο 1 κουταλάκι μέλι 1 κουταλάκι καυτερή σάλτσα πιπεριάς 1/2 κουταλάκι αλάτι 1/4 κουταλάκι πιπέρι 100γρ κασέρι ή γραβιέρα ...\nΣυνταγές για Κεφτεδάκια λαχανικών με κινόα\nΣυνταγές για Κεφτεδάκια λαχανικών\nΤσίλι με φακές\nΥΛΙΚΑ 6 κούπες νερό 300 γρ. φακές 1/3 κούπα λάδι (προαιρετικά) 1 κονσέρβα 250 γρ. μανιτάρια σε λεπτά φετάκια 1 κουτί 400 γρ. ντοματοπολτό 1 κονσέρβα 800 γρ. ...\nΣυνταγές για "κόκκινα φασόλια" με μια ματιά\nκόκκινα φασόλια+Ζυμαρικά (9)\nκόκκινα φασόλια+Κρέατα (6)\nκόκκινα φασόλια+Όσπρια (8)\nκόκκινα φασόλια+Ρύζι (3)\nκόκκινα φασόλια+Σαλάτες (19)\nκόκκινα φασόλια+αβοκάντο (5)\nκόκκινα φασόλια+αυγά (3)\nκόκκινα φασόλια+ζυμαρικά (20)\nκόκκινα φασόλια+καλαμπόκι (5)\nκόκκινα φασόλια+κιμάς (4)\nκόκκινα φασόλια+κρέας (7)\nκόκκινα φασόλια+λαχανικά (150)\nκόκκινα φασόλια+μήλα (3)\nκόκκινα φασόλια+όσπρια (44)\nκόκκινα φασόλια+ρύζι (6)\nκόκκινα φασόλια+σάλτσα (18)\nκόκκινα φασόλια+σάλτσα ντομάτας (8)\nκόκκινα φασόλια+σπανάκι (6)\nκόκκινα φασόλια+τόνος (8)\nκόκκινα φασόλια+τσίλι (37)\nκόκκινα φασόλια+τσίλι κον κάρνε (3)\nκόκκινα φασόλια+φασόλια (7)\nκόκκινα φασόλια+dressing (5)\nκόκκινα φασόλια+ορεκτικά (4)\nκόκκινα φασόλια+σαλάτα (53)\nκόκκινα φασόλια+χούμους (4)\nκόκκινα φασόλια+Chef στον αέρα (3)\nκόκκινα φασόλια+Άκης Πετρετζίκης (3)\nκόκκινα φασόλια+Μεξικάνικες (26)\nκόκκινα φασόλια+καλοκαιρινές (3)\nκόκκινα φασόλια+νηστίσιμες συνταγές (8)\nκόκκινα φασόλια+χορτοφαγικές (3)


ΚΟΥΪΖΟΣ: Τα αποθηκευμένα SMS και ο αθέμιτος ανταγωνισμός - Αθλητισμός - Νέα Κρήτη\nΤώρα διαβάζετε: ΚΟΥΪΖΟΣ: Τα αποθηκευμένα SMS και ο αθέμιτος ανταγωνισμός\nΑνανέωση 05/06/2020, 11:56\n1. Γνωρίζετε ότι, σύμφωνα με την ανακοίνωση της ΓΓΑ για την κατανομή των επιχορηγήσεων στις Ομοσπονδίες για το 2020, για άλλη μία χρονιά το ποδόσφαιρο (ΕΠΟ) δε θα πάρει ούτε ένα ευρώ ως επιχορήγηση από την Πολιτεία;\n2. Γνωρίζετε ότι, σύμφωνα με την προχθεσινή απόφαση της ΓΓΑ, σημαντικές είναι οι μειώσεις σε σχέση με το 2019 που έχουν οι Ομοσπονδίες στις επιχορηγήσεις που θα πάρουν το 2020;\n3. Να είναι άραγε τυχαίο που ακόμα μια προσωπικότητα από τον χώρο της Νέας Δημοκρατίας, ο πρόεδρος του ΣΕΓΑΣ Κώστας Παναγόπουλος, εξαπέλυσε επίθεση και εξέφρασε την αντίθεσή του προς τον υφυπουργό πλην ποδόσφαιρου;\n4. Είναι αλήθεια ότι στον αριθμό των υποστηριχτών-χορηγών για να υπάρξει διάδοχη κατάσταση στον Ερασιτέχνη, μετά την πιθανή "αποστράτευση" του Γ.Δ., προστέθηκε και ο επιχειρηματίας και πρώην μεγαλομέτοχος της ΠΑΕ Γιάννης Β.;\n5. Ποιοι είναι οι δύο σύμβουλοι του Ερασιτέχνη που αντιδρούν περισσότερο στην παράτυπη η και παράνομη, όπως λένε, απόφαση Δ.Σ. αλλά δεν είναι ούτε καν απόφαση Δ.Σ. αλλά είναι απόφαση των "ολίγων" όπως επιμένουν;\n6. Λέτε να κάνει πράξη την απειλή του το ένα μέλος του Ερασιτέχνη και να έχουμε εξελίξεις περίεργες τώρα που θα είναι εδώ για αρκετό καιρό ο πρόεδρος Μ.Μ.;\n7. Γιατί τη "σοφή" πρόταση του Ηλία Πουρσανίδη να επιτραπεί στο 20% της χωρητικότητας των γηπέδων η είσοδος των φιλάθλων στα γήπεδα, ο εφταμηνίτης υφυπουργός θα την κάνει δεκτή μετά τη δεύτερη αγωνιστική των play off και όχι από την πρώτη;\n8. Τι θα απαντήσει ο υφυπουργός στις ΠΑΕ που θα του θέσουν θέμα αθέμιτου ανταγωνισμού, π.χ. τι θα απαντήσει στο ΠΑΟΚ που στο μεγάλο παιχνίδι με τον Ολυμπιακό την πρώτη αγωνιστική δε θα έχει κόσμο, ενώ στην ρεβάνς στο "Καραϊσκάκη" θα αγωνιστεί με κόσμο;\n9. Οι κινήσεις και οι αποφάσεις που η ΠΑΕ Ξάνθη παίρνει τον τελευταίο καιρό, με αποκορύφωμα την πιθανή αλλαγή έδρας, μήπως είναι επιπλέον ενδείξεις (αν όχι αποδείξεις) ότι υπάρχει πράγματι πολυϊδιοκτησια με την ΠΑΕ ΠΑΟΚ;\n10. Μετά την πολυδιαφημιζόμενη δήθεν απόφαση του υφυπουργείου Αθλητισμού να μπουν σε καθεστώς στήριξης όλα τα ερασιτεχνικά σωματεία, για πόσα σωματεία του νομού Ηρακλείου ήταν ουσιαστική η στήριξη; Οver ή under 2,5;\n11. Είναι αλήθεια ή ψέματα ότι ο "κωλοτούμπας" παλαίμαχος διαιτητής Μ.Γ., με πρόεδρο στην ΕΠΣΗ τον "μουστάκια", είναι μετά τον Γ.Ι. ο μακροβιότερος διαιτητικός παράγοντας που διατέλεσε στην Επιτροπή Διαιτησίας της ΕΠΣΗ ως μέλος ή ως διευθυντής ανάπτυξης;\n12. Πόσα χρόνια χρειάστηκαν για να πάρει χαμπάρι ο πάσχων από την νόσο "αλτσχάιμερ" παλαίμαχος διαιτητής ότι ο "μουστάκιας" φέρεται άνανδρα στον 19χρονο γιο του με σκοπό να πειράξει τον ίδιο; Οver ή under 13,5;\n13. Ποιος πολύ γνωστός παράγοντας από το στενό περιβάλλον του πρόεδρου τού πρότεινε στο επόμενο Δ.Σ. της Ιδομενέως να ανοίξει το κινητό του και να διαβάσει τα αποθηκευμένα SMS που έχει λάβει στο παρελθόν από τον "φελλό" Α.Β. και τον "ψευδομάρτυρα" Μ.Γ.;\n14. Είναι αλήθεια ότι τα 19 κρούσματα με κορωνοϊό που είχαμε προχθές στην Ελλάδα, εκ των οποίων τα 12 προέρχονταν από πτήση του εξωτερικού, ανησύχησαν τις υγειονομικές Αρχές και πιθανότατα να επηρεάσουν τις αποφάσεις που αφορούν ποδοσφαιρικούς αγώνες;\n15. Αφού σύμφωνα με το πρόγραμμα το πρωτάθλημα της Σούπερ Λίγκας 2 θα ολοκληρωθεί τον Δεκαπενταύγουστο, πότε θα γίνει το μπαράζ του δεύτερου της Σούπερ Λίγκας με τον προτελευταίο της Σούπερ Λίγκας και πότε η έναρξη της νέας σεζόν στη Σούπερ Λίγκα;\n16. Μήπως η καθυστέρηση της ολοκλήρωσης των αγώνων της Σούπερ Λίγκας 2 κρύβει σκέψεις κρυφές και ακραίες, ή και φανερές, που θένε το νέο πρωτάθλημα της Σούπερ Λίγκας να είναι με 18 ομάδες;


ΠΟΛΙΤΙΣΜΟΣ - ΠΟΙΗΜΑ ΤΟΥ ΓΙΑΝΝΗ ΓΕΡΟΓΙΑΝΝΗ - www.mcnews.gr\nΔευτέρα, 1 Ιουνίου 2020 - 6:32:54μ.μ.\nείναι το φρένο στ΄ αχαλίνωτά τα σχέδια\n«μέτρο η ζωή», αλαζονεία κι απληστία αν νικήσεις.\nΠολιτισμός, είναι η κουζίνα, το μαγείρεμα,\nείναι το φρέσκο, το λιτό, το προσεγμένο\nείναι το «φυσικό» και το «ανθρώπινο»\nτο όχι ξένο και «το απ’ αλλού φερμένο»\nΠολιτισμός είναι η παιδεία, το σχολείο μας\nείναι τα όνειρα κι οι στόχοι της ζωής μας\nο σεβασμός για τον μικρό και για τον γέροντα\nείναι η φωνή της γης και της συνείδησής μας.\nΠολιτισμός είναι ο πολίτης π’ αντιστέκεται\nστη βία, στη βρωμιά, στις αδικίες\nείναι της μάνας το χαμόγελο, που έλεγε:\n-«Αξιοπρέπεια και όχι Ατιμίες».\nΠολιτισμός είναι η πόλη που σε σέβεται\nκαι που φροντίζει τη ζωή μας και τους νόμους\nείναι ο σεβασμός στα ζώα και τον άνθρωπο\nκαι δε χρειάζεται μαστίγια κι αστυνόμους\nΑπό την Ποιητική Συλλογή "ΑΜΑΔΡΥΑΔΑ "2016


Τα μοιράστηκε όλα στο Καματερό ο Ποσειδώνας Λουτρακίου - KLife\nΤα μοιράστηκε όλα στο Καματερό ο Ποσειδώνας Λουτρακίου\nΙσόπαλοι 22-22 αναδείχθηκαν Λεωνίδας Αγίων Αναργύρων και Ποσειδώνας Λουτρακίου για την 11η αγωνιστική του πρώτου ομίλου της Α2 Ανδρών.\nΑν και οι γηπεδούχοι πήραν ισχνό προβάδισμα στο πρώτο δεκάλεπτο, οι παίχτες του Ποσειδώνα ισορρόπησαν το παιχνίδι και κατάφεραν να προηγηθούν στο ημίχρονο, με μόλις ενα τέρμα διαφορά και το σκορ στο 10-11.\nΣτην επανάληψη οι δυο ομάδες ήταν αγκαλιά στο σκορ σε όλη τη διάρκεια του ημιχρόνου, για να φτάσουμε στο 56:54 με τον Λεωνίδα να προηγείται 22-21 και τον Γραμματικόπουλο να ισοφαρίζει σε 22-22 που ήταν και το τελικό σκορ.\nΛΕΩΝΙΔΑΣ ΑΓΙΩΝ ΑΝΑΡΓΥΡΩΝ – ΠΟΣΕΙΔΩΝΑΣ ΛΟΥΤΡΑΚΙΟΥ 22-22\nΤα πεντάλεπτα: 2-1, 6-4, 6-6, 8-9, 9-11, 10-11 (ημχ) 12-13, 15-15, 16-16, 18-18, 20-19, 22-22\nΛΕΩΝΙΔΑΣ ΑΓΙΩΝ ΑΝΑΡΓΥΡΩΝ (Αθανασιάδης): Κουσκουμάνος, Παράσχης 6, Μηνιώτης 2, Προκοπίου, Βλαχάκης, Μανώλης, Ξηρός, Τσέλος, Καραμαγκέλας 6, Σοφικίτης, Γκίκας, Γαραντωνάκης, Θάνος, Κουτσόπουλος 1, Μπιτόπουλος 3, Βασιλείου.\nΠΟΣΕΙΔΩΝΑΣ ΛΟΥΤΡΑΚΙΟΥ (Χατζηκωνσταντίνου): Βλαχογεώργιος, Αικατερίνης 4, Γκίκας 2, Δημητρόπουλος 2, Κάπης, Τυφτικίδης 2, Καραβας, Χαραλαμπάκης, Μουρελάτος, Σταματίου, Γραμματικόπουλος 1, Χατζηκωνσταντίνου, Φιλης, Βασιλειάδης 8, Ρουμελιώτης 3.\nΔιαιτητές: Κινατζίδης – Φωτακίτης Δίλεπτα: 3-2 Πέναλτι: 1/1 – 3/3


Αθανάσιος Τσαυτάρης: Το βιολογικό υπόβαθρο της πανδημίας | Athens Voice\n«Είναι γνωστό από την πρόσφατη παγκόσμια ιστορία ότι ένα μεγάλο μέρος των λοιμώξεων οφείλεται στη μεταπήδηση μικροβίων από τα κατοικίδια και τα εκτρεφόμενα ζώα στον άνθρωπο»\n© ΑΠΕ ΜΠΕ / ΓΙΑΝΝΗΣ ΚΟΛΕΣΙΔΗΣ\nΣυζήτηση με τον Αθανάσιο Τσαυτάρη, ομότιμο καθηγητή γενετικής του ΑΠΘ και τέως υπουργό, για την πανδημία του κορωνοϊού και το βιολογικό της υπόβαθρο\nΟ αρχικός σχηματισμός του κορωνοϊού απ’ ό,τι φαίνεται έλαβε χώρα στις υπερεντατικοποιημένες πτηνοτροφικές μονάδες της Κίνας με τα δισεκατομμύρια πτηνά. Εκεί, λόγω του τεράστιου αριθμού ζώων υπάρχει πιθανότητα να σχηματισθεί τυχαία ένας νέος μεταλλαγμένος ιός, ο οποίος στη συνέχεια να περάσει στον άνθρωπο. Στις μονάδες αυτές, τα ζώα εκτρέφονται κάτω από ακραίες συνθήκες, είναι σχεδόν παράλυτα και λόγω και του υπερβολικού στρες έχει σχεδόν μηδενιστεί το σύστημα άμυνας που θα έπρεπε να διαθέτουν μαζί με τη δυνατότητα παραγωγής αντισωμάτων.\nΚύριε καθηγητά, απ’ ό,τι ξέρω δεν συμμερίζεστε την άποψη ότι οι ιοί είναι ζωντανοί οργανισμοί. Εντούτοις αναπαράγονται και μεταλλάσσονται. Κατά μία έννοια, έχουν μια στρατηγική προσαρμογής για τη δική τους επιβίωση. Αυτό δεν είναι χαρακτηριστικό της ζωής;\nΗ επιστήμη ορίζει ότι ζωντανός οργανισμός είναι μια οντότητα που έχει την ικανότητα να πολλαπλασιάζεται, να παραλλάσσει και να εξελίσσεται από μόνος του. Οι ιοί δεν έχουν αυτές τις ικανότητες. Τις προσφέρει το ανθρώπινο κύτταρο το οποίο προσβάλλεται. Χωρίς το ανθρώπινο κύτταρο ένας ιός δεν μπορεί να καταφέρει τίποτα από τα παραπάνω.\nΈνα ερώτημα που έρχεται σε αντίθεση με το προηγούμενο: Γιατί οι ιοί, όπως ο συγκεκριμένος κορωνοϊός (Cov-2), επιτίθενται στα ανθρώπινα κύτταρα; Αν αυτά πεθάνουν, θα πεθάνουν κι αυτοί. Αυτό δεν φαίνεται ιδιαίτερα έξυπνο από τη μεριά τους.\nΌταν πεθάνει το κύτταρο-ξενιστής, δηλ. ο υποδοχέας του ιού, από την προσβολή που του προκλήθηκε, δεν σημαίνει ότι πέθαναν και οι ιοί που πολλαπλασιάστηκαν μέσα του στο αρχικό στάδιο. Ίσα-ίσα, ο αρχικός εισβολέας δημιούργησε εκατομμύρια αντίγραφα τα οποία, καθώς νεκρώνεται το εξαντλημένο κύτταρο-ξενιστής απελευθερώνονται για να προσβάλλουν χιλιάδες άλλα υγιή κύτταρα κ.ο.κ\nΑν μιλήσουμε με όρους πληθυσμιακής οικολογίας έχουμε το γνωστό παράδειγμα του λύκου με τα πρόβατα: αν τα φάει όλα θα πεθάνει αργότερα από την πείνα. Πάντα πρέπει να υπάρχουν κάποια πρόβατα. Αν αφήναμε τον ιό να εξελιχθεί χωρίς καμιά παρέμβαση από τη μεριά μας, τι θα γινόταν; Θα τέλειωνε από μόνη της αυτή η πανδημία και πώς;\nΤο να πεθάνει ένα «πρόβατο» ή ακόμα και ένα «κοπάδι» δεν περιορίζει τον ιό, στο βαθμό που υπάρχουν κι άλλα πρόβατα ή κι άλλα κοπάδια παραπέρα. Άλλωστε, στην περίπτωση του κορωνοϊού δεν πεθαίνουν με την ίδια ευκολία όλα τα άτομα ενός πληθυσμού –εν προκειμένω συνανθρώπων μας– αφού ιδιαίτερα οι νεότεροι, με το ανθεκτικότερο ανοσοποιητικό τους σύστημα, θα επιζήσουν και εντέλει θα συμβάλουν στη διαιώνιση του είδους. Το είδος στο σύνολό του δεν απειλείται. Απειλούνται τα άτομα, και κυρίως τα πιο αδύναμα. Έτσι είναι η ζωή, γι’ αυτό και οι οργανισμοί παραλλάσσουν γενετικά: αν κάποιοι χάσουν τη ζωή τους από κάποιο αναπάντεχο αίτιο, κάποιοι άλλοι θα επιβιώσουν και θα διατηρήσουν το είδος, έστω κι έχει υποστεί απώλειες. Έτσι λειτουργεί και η εξέλιξη. Στον άνθρωπο, βέβαια, τα πράγματα είναι δυσκολότερα: με τη ραγδαία επιμήκυνση του προσδόκιμου ζωής, με την πρόοδο της επιστήμης, με την εξασφάλιση τροφής, με τη φροντίδα υγείας κτλ., με όλα αυτά δηλαδή που δίνουν τη δυνατότητα στον ιό να βρίσκει όλο και μεγαλύτερους αριθμούς ενηλίκων με πιο αδύναμο αμυντικό σύστημα αλλά και παράπλευρα προβλήματα υγείας.\nΥπάρχει περίπτωση ο ιός να υποχωρήσει από μόνος του με τον καιρό, ή πρόκειται για έναν πόλεμο μέχρις εσχάτων; Τι μας διδάσκει το παρελθόν για αντίστοιχες επιδημίες;\nΜπορώ να σας απαριθμήσω καμιά δεκαριά τέτοιες λοιμώξεις που πέρασε η ανθρωπότητα, και τις οποίες ξεπέρασε, χωρίς, όπως διαπιστώνουμε, να απειληθεί η διαιώνιση του είδους. Όπως τα καταφέραμε με τις γρίπες, την ιλαρά, τον SARS, τον Η1Ν1 και Η1Ν5, το AIDS κτλ. έτσι θα τα καταφέρουμε και με τον SARS-COVID-2, όπως είναι το ακριβές όνομα του κορωνοϊού. Η αισιοδοξία μου πηγάζει από την ποικιλομορφία των εμβολίων, που ήδη είναι διαθέσιμα, και την αντίστοιχη ποικιλία των φαρμάκων.\nΗ συγκεκριμένη αρρώστια είναι μια αστοχία του βιολογικού συστήματος στο σύνολό του, ή είναι κάτι που προκάλεσε ο άνθρωπος; Δηλ. η θεωρία ότι ο ιός ξέφυγε από κάποιο (κινέζικο) εργαστήριο μπορεί να ευσταθεί; Ως βιολόγος, πείτε μας αν μπορεί όντως να κατασκευάζονται παθογόνοι οργανισμοί από τον άνθρωπο, ή αυτό είναι μοναδικό προνόμιο μιας (παρεκτρεπόμενης) φύσης;\nΟύτε το ένα ούτε το άλλο ισχύουν. Ο συγκεκριμένος ιός έχει τέτοια χαρακτηριστικά γονίδια που του προσδίδουν μεγάλη μολυσματικότητα, εξειδίκευση στα ανθρώπινα κύτταρα, αυξημένη μεταδοτικότα κ.ά. Χαρακτηριστικά που δεν βρίσκουμε μαζεμένα σε όλους τους RNA ιούς. Κάτι που δημιούργησε υπόνοιες ότι ο συγκεκριμένος Cov-2 προέκυψε από πειράματα σε ερευνητικά εργαστήρια. Θυμίζω όμως ότι οι ιοί που το γενετικό τους υλικό απαρτίζεται από ένα RNA νουκλεϊκό οξύ, με τα λίγα γονίδιά τους που μεταφράζονται στα ριβοσωμάτια του κυττάρου-ξενιστή, δεν χρειάζονται παρά 5-6 πολύτιμες πρωτεΐνες για όλες τις λειτουργίες τους, της μόλυνσης του κυττάρου συμπεριλαμβανομένης. Σήμερα γνωρίζουμε ότι υπάρχουν πρωτεΐνες-ένζυμα που μπορούν να φτιάξουν DNA από την πληροφορία του RNA. Το DNA αυτό, εισερχόμενο στον πυρήνα του κυττάρου-ξενιστή, μπορεί να ενσωματωθεί στο DNA ενός ζώου, π.χ. μιας κότας. Σήμερα, που διαβάζουμε το DNA πολλών ανώτερων οργανισμών-φυτών, ζώων και του ανθρώπου, είδαμε με έκπληξη ότι το DNA τους απαρτίζεται κατά 50% από DNA προερχόμενο από RNA ιούς με τον μηχανισμό που προαναφέραμε. Μπες-βγες στο DNA ενός ξενιστή, ένας ιός μπορεί να αποκτήσει πολύτιμα κομάτια του DNA τα οποία του αποδίδουν τα ιδιαίτερα χαρακτηριστικά που προαναφέραμε, όπως η μολυσματικότητα. Αν προσθέσουμε και τις τυχαίες μεταλλάξεις στο DNA και στο RNA τους, τότε όλα τα παράξενα είναι αναμενόμενα. Μιλώντας γενικότερα για τη «ζωή ως RNA» είμαστε λιγότερο εξοικειωμένοι συγκριτικά με τη βασισμένη στο DNA (ως κληρονομικό μεγαλομόριο) καθώς και τις συντιθέμενες απ’ αυτές τις πληροφορίες πρωτεΐνες (τα μεγαλομόρια –κυρίως ένζυμα– που καταλύουν τις χημικές αντιδράσεις του κυττάρου). Μόνο που η ζωή χρειάζεται και τα δύο: ούτε το πληροφοριακό DNA μπορεί να φτιαχθεί χωρίς τις καταλυτικές πρωτεΐνες, ούτε οι πρωτεΐνες μπορούν να φτιαχθούν χωρίς τη γενετική πληροφορία (DNA). Γεννιέται λοιπόν ένα δίλημμα σαν το αυγό με την κότα. Τη λύση την έδωσε το ενδιάμεσο RNA που συνδυάζει και τις δύο ιδιότητες: την κληρονομικότητα και την κατάλυση. Και ίσως έτσι να ξεκίνησε κι η ζωή, βασισμένη δηλαδή στον μηχανισμό του RNA. Αργότερα προστέθηκε και το DNA ως πολύ πιο σταθερό πληροφοριακό μόριο, φτιαγμένο όμως από ένα προϋπάρχον αλλά ατελέστερο υλικό. Από το RNA προέκυψαν οι πρωτεΐνες, πολύ όμως πιο αποτελεσματικές από τον πρόγονό τους.\nΟι γρήγορες, πυκνές και διηπειρωτικές μετακινήσεις φαίνεται να έπαιξαν ένα σημαντικό ρόλο, τουλάχιστον στα αρχικά στάδια. Μήπως εκεί βρίσκεται ο πυρήνας του προβλήματος; Η αποτελεσματικότητα δηλαδή και η ταχύτητα των μεταφορών –το επίτευγμα της εποχής μας– μήπως είναι και η καταδίκη μας;\nΌχι στη δημιουργία του ιού της συγκεκριμένης φυλής. Αυτό που λέτε, έπαιξε καθοριστικό ρόλο στην ταχύτατη διάδοσή του και την εξάπλωσή του παντού, όχι όμως και στον αρχικό σχηματισμό του που απ’ ό,τι φαίνεται έλαβε χώρα στις υπερεντατικοποιημένες πτηνοτροφικές μονάδες της Κίνας με τα δισεκατομμύρια πτηνά. Σε αυτά λοιπόν τα εκτροφεία με τον τεράστιο αριθμό ζώων υπάρχει πιθανότητα να σχηματισθεί τυχαία ένας τέτοιος νέος ανασυνδυασμένος ιός, ο οποίος στη συνέχεια να περάσει στον άνθρωπο. Τονίζω ότι τα ζώα αυτά εκτρέφονται κάτω από ακραίες συνθήκες, είναι σχεδόν παράλυτα και λόγω και του υπερβολικού στρες έχει σχεδόν μηδενιστεί το σύστημα άμυνας που θα έπρεπε να διαθέτουν μαζί με τη δυνατότητα παραγωγής αντισωμάτων. Υπ’ αυτές τις συνθήκες, οτιδήποτε νέο (και παθογόνο) μπορεί να βρει έδαφος για την ανάπτυξή του και τη μεταπήδησή του στον άνθρωπο και σε άλλα ζώα, ιδιαίτερα στην Κίνα όπου η αγοραπωλησία ζωντανών ζώων στις λαϊκές αγορές είναι στοιχείο της παράδοσης. Άλλωστε είναι γνωστό από την πρόσφατη παγκόσμια ιστορία ότι ένα μεγάλο μέρος των λοιμώξεων οφείλεται στη μεταπήδηση μικροβίων από τα κατοικίδια και τα εκτρεφόμενα ζώα στον άνθρωπο.\nΑρκετοί (ακόμα κι ο διάσημος Χαράρι) ισχυρίζονται ότι η επιθετική συμπεριφορά μας στο περιβάλλον διαταράσσει τις ισορροπίες και φέρνει τον άνθρωπο πιο κοντά σε παθογόνους παράγοντες. Δίνουν ως παράδειγμα την αποψίλωση των αρχέγονων δασών και τη μείωση της βιοποικιλότητας. Να το πω λίγο πιο λαϊκά: τον ενοχλήσαμε τον κορωνοϊό, τον βγάλαμε από τη φυσική του θέση, και μας εκδικείται. Προσωπικά, θεωρώ αυτή τη θέση αφελή. Εσείς τι λέτε;\nΕίμαι κι εγώ θαυμαστής του Ισραηλινού αυτού φιλοσόφου, αλλά δεν πιστεύω ότι το περιβάλλον –με την οικολογική σημασία του όρου– έπαιξε κάποιο ρόλο στην εμφάνιση του ιού. Να τονίσω όμως ότι η αυξημένη ραδιενέργεια στο περιβάλλον από τις διάφορες χρήσεις της πυρηνικής ενέργειας είναι ένας παράγοντας που ευνοεί τη μεταλλαξιγένεση, τόσο στους ιούς όσο και σε άλλους οργανισμούς. Από κει και πέρα, η γενικευμένη χρήση αντιβιοτικών μέσα από το σύστημα υγείας, η υπερσυνταγογράφηση, η χρήση αντιβιοτικών στην εσταυλισμένη κτηνοτροφία και την ιχθυοπαραγωγή έχουν οδηγήσει στη δημιουργία μικροβίων (παθογόνων βακτηρίων) πολύ πιο ανθεκτικών και στην επανάκαμψη βακτηριακών λοιμώξεων που δύσκολα αντιμετωπίζονται με τα συνήθη αντιβιοτικά. Στην ουσία αυτό που σήμερα τίθεται εν αμφιβόλω είναι το βιομηχανικό σύστημα παραγωγής διατροφικών ειδών, όπως αυτά που περιέγραψα παραπάνω. Να μην ξεχνάμε το ρητό: κάλλιον προλαμβάνειν παρά θεραπεύειν. Ας γίνουμε φυτοφάγοι (χωρίς κρέας), έστω για μια δυο μέρες την εβδομάδα (προτείνω Τετάρτη και Παρασκευή).


Μάθετε τι μπορεί να σημαίνει ο επίμονος βήχας – Newsbeast\nΈξι πιθανοί λόγοι για να μπορέσετε να τον αποκωδικοποιήσετε\nΤαλαιπωρήστε από έντονο βήχα; Η αλήθεια είναι ότι ο μέσος βήχας διαρκεί περίπου 18 ημέρες και παρόλο που αυτή την εποχή οι ιώσεις «θερίζουν» και τα μικρόβια κάνουν πάρτι, υπάρχουν κι άλλες πιθανές αιτίες που προκαλούν βήχα.\nΓια να μην έχετε λοιπόν απορίες, μάθετε τους 6 πιθανούς λόγους που προκαλούν βήχα, ώστε να μπορέσετε να τον αποκωδικοποιήσετε.\nΑν έχετε να κάνετε με έναν υγρό βήχα και υποφέρετε από συμπτώματα όπως καταρροή, πονόλαιμο, πονοκέφαλο, φτέρνισμα, ή πυρετό το πιθανότερο είναι να την έχετε «αρπάξει» από κανένα κρυολόγημα ή γρίπη. Επικοινωνήστε με τον φαρμακοποιό σας και προμηθευτείτε με αντιβηχικά και αποχρεμπτικά ώστε να ηρεμήσετε τους πνεύμονες.\nΗ βρογχίτιδα (μια φλεγμονή των βρόγχων) συχνά ξεκινά ως ένα ήπιο κρυολόγημα και στη συνέχεια εξελίσσεται σε αυτό το δυσάρεστο και μερικές φορές επώδυνο βήχα που δεν σταματάει (και φέρνει φλέματα σε αποχρώσεις του καφέ, πράσινου και κίτρινου). Η θεραπεία είναι συνήθως ξεκούραση και κατανάλωση ζεστών ροφημάτων ώστε να «σπάσει» η βλέννα που παραμένει προσκολλημένη στους πνεύμονες.\nΗ πνευμονία είναι μια μόλυνση που ερεθίζει τους θύλακες αέρα στον ένα ή και στους δύο πνεύμονες. Οι θύλακες αέρα μπορεί να γεμίσουν με υγρό ή πύον, προκαλώντας ξηρό βήχα με φλέγμα ή πύον, πυρετό, ρίγη και δύσπνοια. Σε αυτή την περίπτωση, ενήλικες και παιδιά χρειάζονται νοσηλεία σε νοσοκομείο για ιατρική φροντίδα. Μια ακτινογραφία θώρακος θα κάνει τη διάγνωση της λοίμωξης και τα αντιβιοτικά και αντι-ιικά φάρμακα μπορούν να θεραπεύσουν πολλές κοινές μορφές της πνευμονίας.\nΌταν οι αεραγωγοί στενεύουν και πρήζονται, η αναπνοή γίνεται δύσκολη και ένα ξηρός βήχας μπορεί να βγει. Ιδιαίτερα τις βραδινές ώρες γίνεται ακόμα πιο έντονος διαταράσσοντας τον ύπνο και κάνοντάς σας να αισθάνεστε κουρασμένοι την επόμενη ημέρα. Ο γιατρός θα είναι εκείνος που θα κάνει τη διάγνωση ενώ τα εισπνεόμενα στεροειδή είναι τα φάρμακα που ελέγχουν την φλεγμονή.\nΤα οξέα που ταξιδεύουν από το στομάχι μέχρι τον οισοφάγο (γεια σου, καούρα) μπορεί επίσης να προκαλέσουν έναν ξηρό βήχα. Συνήθως παρουσιάζεται μετά την κατανάλωση μεγάλου γεύματος ή τα πρωινά και τα βράδια, όταν είστε ξαπλωμένοι και το οξύ μπορεί να ρέει πιο ελεύθερα. Αυτό που πρέπει να κάνετε είναι να αλλάξετε τις διατροφικές σας συνήθειες αποφεύγοντας τα πολύ λιπαρά τρόφιμα, τα τηγανητά, τα πικάντικα φαγητά, τα εσπεριδοειδή και τα γλυκά σε συνδυασμό με φαρμακευτική αγωγή.\nΕάν έχετε έναν πολύ δυνατό βήχα που επιμένει και ο οργανισμός σας δεν ανταποκρίνεται σε θεραπείες, τότε επιβάλλεται να επισκεφτείτε τον γιατρό σας ώστε να αποκλείσει μια πιο τρομακτική αιτία, που δεν είναι άλλη από τον καρκίνο του πνεύμονα. Σε κάθε περίπτωση αν έχετε ιστορικό καρκίνου ή καρδιακής νόσου ή άλλους παράγοντες κινδύνου όπως υψηλή αρτηριακή πίεση, σίγουρα πρέπει να επισκεφτείτε έναν γιατρό.\nΤριτη, 09 Φεβρουαριου 2016, 16:53\n7ος. Ιγμορίτιδα (ή παραρρινοκολπίτιδα).\nΚυριακη, 07 Φεβρουαριου 2016, 22:23\nΡε παναθεμα σε παναγια


Σκέψεις για την Ομόνοια - του Ηλία Παπαγιαννόπουλου\nΤις τελευταίες μέρες με δυσκόλεψαν σκέψεις γύρω από την υπόθεση του Ζακ Κωστόπουλου και θα ήθελα να σημειώσω λίγα ή περισσότερα γι΄ αυτές και τη δυσκολία τους. Όχι θέση ή θέσεις λοιπόν, ούτε οριστικά συμπεράσματα. Αλλά κάτι σαν ημερολόγιο σκέψεων που μετατοπίζονται, κάποτε αντιστρέφονται, δοκιμάζουν να πλησιάσουν και άλλοτε να απομακρυνθούν.\n#1 Το ζήτημα ανήκει σε δύο επίπεδα που συνυφαίνονται: ένα είναι το περιστατικό, ένα άλλο η δεύτερη ζωή του στον δημόσιο λόγο. Στο πρώτο, αυτό με το οποίο βρίσκεται κανείς αντιμέτωπος είναι πιο περίπλοκο από ό,τι σε συμβάντα του πρόσφατου παρελθόντος. Οι θέσεις των υποκειμένων είναι ασαφείς, αλλάζουν καθοδόν, τίποτα δεν μένει ακίνητο: ο επιτιθέμενος και ο αμυνόμενος, ο ισχυρός και ο ανίσχυρος. Ο ΖΚ ήταν αδύναμος και ευάλωτος από πολλές απόψεις μέχρι την ώρα του φρικτού θανάτου του. Τώρα μια ορισμένη αδυναμία έχει περάσει, με τη μορφή της ηθικής αδυναμίας, στην άλλη πλευρά, παρά την βλακώδη βεβαιότητά της για το αντίθετο. Ταυτιζόμαστε λοιπόν περισσότερο με κάποιο πρόσωπο του συμβάντος μεταφέροντάς το συχνά, με μια βιασύνη που με τρομάζει, στο επίπεδο των ιδεολογικών σχημάτων, των πεποιθήσεων, ή των εικόνων του εαυτού μας. Γιατί σε ό,τι έγινε αποκαλύφθηκε κάτι από το υπόστρωμα της κοινής μας ζωής, την οργή και την κόπωση των αντιστάσεων, αλλά ταυτόχρονα διαφάνηκε μια δική μας επιθυμία να ξεμπερδεύουμε μαζί του, να το τακτοποιήσουμε στη συνείδηση και στα γενικά σχήματά μας.\n#2 Ενώ έχω στο μυαλό μου περισσότερες εκδοχές του ποιοι ήταν αυτοί οι άνθρωποι και τι συνέβη, σε μια κλίνω. Θεώρησα ανατριχιαστικές τις κουβέντες όσων έκριναν αυτονόητη τη στάση του καταστηματάρχη. Μου έκανε εντύπωση πόσο πολλοί ήταν αυτοί. Έχασα την ψυχραιμία μου όταν έφτασα να διαβάσω ανάρτηση γιατρού που έκρινε δημόσια ποιος αξίζει περίθαλψης και ποιος όχι - σε τέτοιες περιπτώσεις θα έπρεπε, σκέφτομαι, να γίνονται καταγγελίες στον ιατρικό σύλλογο, ή αυτός να παρεμβαίνει από μόνος του. Ισχύει όμως ευρύτερα: διαβάζοντας σχόλια θυμού ή θλίψης έχει κανείς ενίοτε την αίσθηση ότι το περιστατικό εξαφανίζεται μέσα στο γενικό σχήμα. Σαν να το θεωρούμε εύλογο ερήμην των συγκεκριμένων προσώπων, μια ακόμα επιβεβαίωση όσων ήδη ξέρουμε και πιστεύουμε. Ως εάν να μην διακυβεύεται πια στα αλήθεια κάτι, αφού τα πρόσωπα είναι για εμάς καθηλωμένα σε τυποποιημένους ρόλους: πρεζόνια και δολοφόνους, νοικοκυραίους και αποκλίνοντες. Θα είχε σημασία να αντισταθεί κανείς στις πεποιθήσεις και στις ιδεολογικές του θέσεις, ειδικά όταν συμβαίνει κάτι τόσο ισχυρό και αποκαλυπτικό. Όχι για να επιλέξει μια βολική θέση ίσων αποστάσεων, αλλά για να κινηθεί προς μια πιθανώς πιο άβολη. Όπου κανείς πια δεν είναι δικαιωμένος, ούτε μπορεί να δικαιωθεί. Κανείς ασφαλής από μια πραγματικότητα που διαρκώς υπερβαίνει τις δυνάμεις μας και μας εξουθενώνει. Ακόμα και αν οφείλει να υπερασπίζεται ταυτόχρονα μια πάντοτε συγκεκριμένη δικαιοσύνη που διαρκώς επείγει.\n#3 Έχουμε ξαναδεί εκφράσεις οργής, τις έχουμε συζητήσει ξανά στον δημόσιο χώρο. Αλλά το ξέσπασμα γινόταν ομαδικά και αφορούσε κυρίως υλικά και συμβολικά αντικείμενα. Εκεί όπου οι στόχοι ήταν άνθρωποι, όπως σε περιπτώσεις της ΧΑ για παράδειγμα ή στην Μαρφίν, το έγκλημα ακουμπούσε σε ένα πολιτικό άλλοθι όσο τερατώδες κι αν ήταν. Εδώ έχουμε κάτι διαφορετικό. Που δεν εξαντλείται ούτε στους όρους μιας κοινής απόπειρας κλοπής ή μιας αυτοδικίας, έστω και μόνο διότι έγινε ενώπιον άλλων και με όρο το βλέμμα τους. Δεν είναι καν συνηθισμένο λιντσάρισμα. Βλέπουμε σε ένα βίντεο πιθανώς έναν εισβολέα που έχει μεν καταλάβει υπό μια έννοια τον χώρο, είναι ήδη εντός και κύριός του, αλλά ταυτόχρονα είναι και όμηρος, έχει εγκλωβιστεί, παραπαίει. Και έναν άλλο που βρίσκεται ξαφνικά εκτός, στερημένος των κεκτημένων και, κυρίως, της περίφραξής του (εκτοπισμένος υπό μια έννοια), που αποφασίζει πως το μόνο που του μένει από την κυριαρχία ή το δίκιο του, από το ένα ως το άλλο, είναι η πράξη του να μετατρέψει τον προσωρινά χαμένο χώρο του σε παγίδα εκδίκησης.\nΗ σωματική βαναυσότητα στο περιστατικό της Ομόνοιας ξεκινάει με μια παράξενη σωματική απόσταση που μοιάζει να την παροξύνει μέσα σε μια ειδική χωροταξία. Ο ΖΚ δεν είναι απτός, σχεδόν δεν έχει σώμα, είναι μόνο ένα φασματικό οπτικό αντικείμενο που δεν κλέβει (πιθανώς) μόνο, αλλά μολύνει με την ίδια του την παρουσία έναν εσωτερικό χώρο που κοιτάζεται έξωθεν, πίσω από την οθόνη μιας βιτρίνας. Ο ΖΚ είναι ξανά πάνω σε μια σκηνή, πολύ διαφορετική αυτή τη φορά. Το τρέκλισμά του, η αδυναμία του, επιτελούν ξανά κάτι στα μάτια εκείνων που τον κοιτάζουν, αλλά τώρα κάτι άσχημο. Εκείνο λοιπόν το φασματικό και μολυσμένο αντικείμενο είναι που δέχεται τη λυσσαλέα επίθεση, αφού ό,τι απειλείται είναι πολύ περισσότερο, πολύ ριζικότερο, από μια περιουσία, η οποία άλλωστε ήδη δεν απειλείται πια τη στιγμή της επίθεσης. Αυτό που κλέβει ο ΖΚ ακόμα και την ώρα που σίγουρα δεν κλέβει πια, είναι κάτι άλλο από αντικείμενα. Κάτι από τα βλέμματα, τους χώρους και τις αποστάσεις που ορίζουν αυτή την κλοπή και αυτή την επίθεση, φέρνει όλη την πόλη παρούσα σε εκείνο το σημείο πύκνωσης.\n#4 Πάνε αρκετά χρόνια, πλησίαζα με ένα ταξί στην Ομόνοια. Ξαφνικά ο οδηγός αρχίζει να μου μιλάει για κάποιους επιχειρηματίες που θα αγοράσουν κτίρια της περιοχής και, φυσικά, θα φροντίσουν αυτή να ‘καθαρίσει’ και θα ξαποστείλουν άστεγους, πρεζόνια και ζητιάνους μακριά από τη βιτρίνα της Αθήνας. Κάπως έτσι τα είχε πει τότε, πριν την άνοδο της ΧΑ. Στην αρχή αναρωτήθηκα γιατί ταυτιζόταν με τους επιχειρηματίες και όχι με τους άλλους λ.χ. Μετά κατάλαβα το λάθος μου. Μιλούσε έτσι ακριβώς επειδή ταυτιζόταν με τους άλλους, από εκεί πήγαζε το μίσος. Το θυμήθηκα τώρα ξανά, καθώς σκεφτόμουν τι είδε ο καταστηματάρχης μέσα στο μαγαζί του που τον τρόμαξε και τον εξαγρίωσε: τον εαυτό του. Ή ίσως, ακόμα χειρότερα: τον γιο του.\n#5 Ο ΖΚ πέθανε κατάμονος, ως ο τελευταίος των ανθρώπων. Όσοι τώρα σπεύδουν να τον οικειοποιηθούν για ένα εμείς (ειδικά απέναντι σε ένα εσείς) το οποίο επιπλέον επενδύουν με συλλογικές αξίες, τον τοποθετούν με υπερβολική βιασύνη σε ένα πλαίσιο που ο ίδιος του ο θάνατος, μοναχικός και ακάθαρτος, αυτός ακριβώς για τον οποίο οι ίδιοι τον τιμούν τώρα, αφήνει πολύ μακριά πίσω του. Αυτό το ‘πολύ μακριά’ δεν είναι απλό προϊόν συγκυρίας. Δεν πέθανε ακριβώς ο ακτιβιστής της λοάτκι κοινότητας, ή όχι μόνο αυτός, και αυτό το υπόλειμμα έχει εδώ σημασία. Αν ο καταστηματάρχης ήξερε ποιος ήταν, πιθανώς δεν θά θελε να μπλέξει και θα είχε αντιδράσει αλλιώς. Πέθανε με κλωτσιές ένα πρεζόνι που απέτυχε, ίσως, να κάνει μια κλοπή. Μπορεί μια κοινότητα να σκεφτεί τον εαυτό της με άξονα έναν τέτοιο απόβλητο που πληρώνει όπως πλήρωσε, όχι έναν πλήρως αθώο μάρτυρα, αλλά έναν αδύναμο και κατάμονο άνθρωπο που δεν στερείται πιθανώς μιας κάποιας, απροσδιόριστης ακόμα, ενοχής, έναν ανώνυμο, τελευταίο άνθρωπο; Τα άλλα, όσο κατανοητά, και ενίοτε απαραίτητα, και αν είναι ως αντιδράσεις ανθρώπων που συχνά στιγματίζονται, παραμένουν ανεπαρκή όταν δεν γλιστρούν κάποτε σε ένα αυτάρεσκο ιδίωμα. Ανεπαρκή όχι τόσο γιατί αξιώνεται μια ηθική καθαρότητα, όσο κυρίως γιατί αντλείται ένα ειδικό ‘εμείς’ και η επιβεβαίωσή του από εκεί όπου κανείς καλείται να κάνει το ακριβώς αντίθετο: να σκεφτεί έναν άνθρωπο απογυμνωμένο από κάθε ειδική ταυτότητα, μακριά από κάθε ομοιότητα ή συγγένειά του με εμάς κι επομένως από κάθε πολιτική ή κοινωνική χρησιμότητά του. Μια τέτοια γενναιοδωρία δεν είναι πολιτικός λυρισμός, αλλά ίσως ένα άλλο όνομα για τη δικαιοσύνη.\nΟ Ηλίας Παπαγιαννόπουλος διδάσκει πολιτική φιλοσοφία στο πανεπιστήμιο Πειραιώς.


Μπορεί η ΑΕΚ να πανηγύρισε την πρόκριση στην επόμενη φάση του Γιουρόπα Λιγκ, ωστόσο η αποφυγή της 15ης θέσης στη βαθμολογία της UEFA παραμένει δύσκολη υπόθεση για την Ελλάδα.\nΗ ισοπαλία-πρόκριση της ΑΕΚ απέναντι στην Αούστρια δεν ήταν αρκετή για την Ελλάδα, η οποία είδε την 14η Τσεχία να ξεφεύγει περισσότερο στη βαθμολογία της UEFA. Η χώρα μας βρίσκεται στην 15η θέση με 28.200 βαθμούς, όμως η νίκη της Πλζεν επί της Χάποελ ανέβασε τους Τσέχους στους 29.175 πόντους.\nΓια να αποφύγουμε την 15η θέση και να μην μπει ο πρωταθλητής την μεθεπόμενη σεζόν από τον 2ο προκριματικό γύρο του Τσάμπιονς Λιγκ, θα πρέπει η πορεία της ΑΕΚ στην Ευρώπη να συνεχίσει με νίκες και τουλάχιστον μια πρόκριση στα νοκ-άουτ.\nΕφόσον τα δεδομένα παραμείνουν έτσι μέχρι το τέλος της σεζόν, τότε ο πρωταθλητής Ελλάδας, από το 2019-2020, θα αρχίζει τις υποχρεώσεις του από τον Ιούλιο, ενώ ο δευτεραθλητής θα αρχίζει κι αυτός από τον 2ο προκριματικό γύρο.\nΑλλαγές θα προκύψουν και στο Γιουρόπα Λιγκ, αφού μόνο ο Κυπελλούχος Ελλάδας θα αρχίζει από τον 3ο προκριματικό, με τον 3ο και τον 4ο της Σούπερ Λιγκ να εκκινούν τις προσπάθειές τους από τον 2ο προκριματικό γύρο.


"Μόσχος και Νίκη", ένα μαγικό ταξίδι φιλίας και φιλαναγνωσίας στην Ελλάδα και τη Ρωσία | e-paideia\nHome » "Μόσχος και Νίκη", ένα μαγικό ταξίδι φιλίας και φιλαναγνωσίας στην Ελλάδα και τη Ρωσία\n"Μόσχος και Νίκη", ένα μαγικό ταξίδι φιλίας και φιλαναγνωσίας στην Ελλάδα και τη Ρωσία\nΟ Ιβάν, η Αφροδίτη και η μαγική ξύλινη Ματριόσκα. Ο Μόσχος , η Νίκη...Ποιοι είναι όλοι αυτοί, που έρχονται να μας κάνουν παρέα στις διακοπές, αποκαλύπτοντας πολιτισμούς και τους δεσμούς φιλίας των χωρών Ελλάδας και Ρωσίας;\n"Είναι οι ήρωες τριών βιβλίων - παραμυθιών στα ελληνικά και ρώσικα, με... μαγικές ξεναγήσεις στα μνημεία της Θεσσαλονίκης και της Μόσχας που γράφτηκαν από τους μαθητές του Ελληνικού σχολείου Μόσχας”, εξηγεί η Γεωργία Παπαδοπούλου, δασκάλα την περίοδο 2014-2019 στο τμήμα Ελληνικής Γλώσσας (ΤΕΓ) Μόσχας , μιλώντας στο ραδιόφωνο του Αθηναϊκού και Μακεδονικού Πρακτορείου Ειδήσεων "Πρακτορείο 104,9 FM".\nMετά από πέντε χρόνια εργασίας στη Μόσχα, η Γεωργία Παπαδοπούλου, δηλώνει ερωτευμένη με τη Ρωσία. "Ακόμα και στο κρύο και στο χιόνι... ζεσταινόταν η ψυχή μου, μόλις σκεφτόμουν τους μαθητές μου και τους ανθρώπους που γνώρισα και εργάστηκα στη ρωσική πρωτεύουσα”, λέει.\nΗ ίδια διάλεξε ως διδακτική πρακτική το «παραμύθι», που ενισχύει την επιθυμία για μάθηση και ενθαρρύνει τη δημιουργικότητα καλλιεργώντας την φαντασία των μαθητών.\nΣτην δημιουργική εφαρμογή της διδασκαλίας της, στα Ελληνόπουλα που μένουν στη Μόσχα με γονείς που εργάζονται εκεί στις πολυεθνικές εταιρίες, στα παιδιά από την ελληνική διασπορά αλλά και στα Ρωσάκια που επέλεξαν την ελληνική γλώσσα ως ξένη γλώσσα, η δασκάλα από την Θεσσαλονίκη έκανε διδακτικές παρεμβάσεις με τις μυθοπλαστικές ιστορίες που έγραψαν οι μαθητές του Τ.Ε.Γ Μόσχας, στο διάστημα 2016-2018, και συνδέουν αντίστοιχα τη Μόσχα με την Αθήνα και τη Μόσχα με τη Θεσσαλονίκη.\n"Η προσπάθεια μας δεν θα ήταν τόσο επιτυχής, αν δεν υπήρχε η πολύ καλή συνεργασία με το 27ο Δημοτικό Σχολείο της Θεσσαλονίκης. Απώτερος εκπαιδευτικός στόχος ήταν, μέσω της σύνδεσης και της ανάδειξης των φυσικών και πολιτιστικών μνημείων και των σύγχρονων κατασκευών, να μάθουν οι μαθητές αβίαστα με τρόπο ευχάριστο και βιωματικό, την ιστορία και τη γεωμορφολογία των δυο κρατών και μέσα από τη λαϊκή παράδοση να γνωρίσουν και την ιδιαίτερη ψυχοσύνθεση των δύο λαών, προσφέροντάς τους παράλληλα περισσότερες ευκαιρίες για έκθεση σε πολιτισμικές πληροφορίες και διαπολιτισμικές συγκρίσεις", τόνισε.\n“ Ένα παραμυθένιο ταξίδι”\nΣτο τρίτο βιβλίο που εκδόθηκε με τίτλο "Ένα παραμυθένιο ταξίδι", φίλοι, συνοδοιπόροι και βοηθοί στην περιπέτεια, είναι οι ήρωες των σημαντικότερων ελληνικών και ρώσικων παραδοσιακών παραμυθιών.\nΟι αναγνώστες μαθαίνουν για παράδειγμα, ότι τα ρώσικα παραμύθια δεν αρχίζουν με την καθιερωμένη φράση «μια φορά κι έναν καιρό...", αλλά με τη φράση που χαρακτηρίζει την απεραντοσύνη της Ρωσίας: "Μακριά από εδώ τρεις φορές, στην ένατη χώρα και άλλες τρεις φορές στο δέκατο βασίλειο...".\n"Χαρακτηριστικό είναι - λέει η κα Παπαδοπούλου- ότι το άλογο είναι ο πολυτιμότερος σύντροφος του ανθρώπου στη Ρωσία, κι ότι οι ήρωες προτιμούν να βάλουν σε κίνδυνο τη δική τους ζωή, παρά τη ζωή του αλόγου τους κι όταν μπαίνει δράκος στον πύργο δεν λέει "ανθρώπινο κρέας μου μυρίζει" αλλά "Ρώσος μου μυρίζει..."\nΣε όλο το ταξίδι,ο Ιβάν, η Αφροδίτη και η μαγική ξύλινη Ματριόσκα(το παραδοσιακό παιχνίδι μπάμπουσκα) προσπαθούν να αποφύγουν την κακιά μάγισσα Μπάμπα Γιαγκά που τους κυνηγάει για να πάρει πίσω τη μαγική Ματριόσκα...\n“ Ευτυχώς όμως η μαγική Ματριόσκα στέλνει για βοηθούς τους ήρωες των παραμυθιών. Έτσι το αλογάκι Κονιόκ Γκορμπουνόκ, το Φλογοπούλι, το Κεπανάκι, το Καλαμπόκ, η Βασιλοπούλα- Βατραχούλα, η Ξανθομαλλούσα, το Σκλαβί, ο Σιμιγδαλένιος, βοηθούν καθώς ταλαιπωρούν αφάνταστα την κακιά μάγισσα, δίνοντας της έτσι το μάθημα που της αξίζει..." , εξηγεί η δασκάλα που δίδαξε την ελληνική γλώσσα στη Μόσχα στηρίζοντας μ αυτόν τον τρόπο και το...μεγάλο μάθημα της φιλίας των δύο λαών.\nΤα πρωτότυπα κείμενα των τριών βιβλίων γράφτηκαν στην ελληνική γλώσσα και μεταφράστηκαν από φοιτητές και καθηγητές της σχολής διεθνούς δημοσιογραφίας του πανεπιστημίου MGIMO της Μόσχας. "Θέλαμε να εμπλέξουμε τους Ρώσους φοιτητές με πρωτότυπα κείμενα, κείμενα που έχουν σχέση κυρίως με τον ελληνικό πολιτισμό και την ιστορία μας αλλά και με τον ρωσικό, όπου με τη σειρά τους και την άψογη μετάφρασή τους θα καθιστούσαν κοινωνό και το ρωσικό αναγνωστικό κοινό", επισήμανε η κα Παπαδοπούλου.\n"Μόσχος και Νίκη"\nΤην περσινή χρονιά που ήταν και "Έτος Τουρισμού Ελλάδας-Ρωσίας», η δασκάλα των ελληνικών μαζί με τους μαθητές της και σε συνεργασία με το 27ο Δημοτικό Σχολείο Θεσσαλονίκης γράψανε τη συνέχεια του παραμυθιού "Μόσχος και Νίκη", με το οποίο συνδέονται ...μαγικά ιστορικά κτίρια, μνημεία της φύσης αλλά και σύγχρονες κατασκευές της Μόσχας("Μόσχος") και της Θεσσαλονίκης( "Νίκη") όπως "Λευκός Πύργος-Κόκκινοι Πύργοι του Κρεμλίνου", "Πύργος του Ο.Τ.Ε - Πύργος Ραδιοτηλεόρασης Οστάνκινο" κ.α. Το συγκεκριμένο βιβλίο απέσπασε μάλιστα βραβείο της Γυναικείας Λογοτεχνικής Συντροφιάς 2018 και χαρακτηρίστηκε ως "ένα εξαιρετικά ενδιαφέρον Πρόγραμμα Σχολικών Δραστηριοτήτων, το οποίο προάγει τη φιλαναγνωσία και παράλληλα συμβάλλει στην ανάδυση της δημιουργικής έκφρασης των μαθητών των συνεργαζόμενων σχολείων".\nΟι μαθητές της Μόσχας περιπλανήθηκαν νοερά σε πλατείες, ιστορικά κτίρια-σύμβολα, σύγχρονες κατασκευές και μνημεία της φύσης της Θεσσαλονίκης ενώ οι μαθητές της Θεσσαλονίκης εξερεύνησαν τα αντίστοιχα μνημεία της Μόσχας παρουσιάζοντας πληροφορίες για ιστορικά γεγονότα που συνέβησαν την ίδια εποχή στη Θεσσαλονίκη και τη Μόσχα, όπως η μεγάλη πυρκαγιά του 1917 που άλλαξε ριζικά την φυσιογνωμία της Θεσσαλονίκης, συμπίπτοντας χρονολογικά με την ρώσικη επανάσταση του 1917 που άλλαξε την ιστορία της χώρας και της ανθρωπότητας.\n"Μιλήσαμε για την ιστορική πορεία των 2.300 χρόνων της Θεσσαλονίκης και των 870 χρόνων της Μόσχας καθώς και τη διαφορετική εξέλιξη της κάθε μιας. Τα μεγέθη εντελώς διαφορετικά. Η Μόσχα, πρωτεύουσα του κράτους της Ρωσίας, με 23.000.000 κατοίκους, πρώην έδρα των Τσάρων και της πάλαι ποτέ Σοβιετικής Ένωσης, με παλάτια, κάστρα, μεγαλεπήβολα κτίρια, τεράστιους δρόμους. Από την άλλη, η Θεσσαλονίκη με την τεράστια ιστορία της, που σε κάθε γωνιά του ιστορικού κέντρου της έχει να επιδείξει πλήθος μνημείων της ελληνιστικής, της ρωμαϊκής, της βυζαντινής ιστορίας της... Με τη φαντασία των παιδιών όλα αναμείχθηκαν εκπαιδευτικά”.\nΤων δύο αυτών βιβλίων είχε προηγηθεί η επίσης ταξιδιωτική μυθοπλαστική ιστορία «Μόσχος και Αθηνά-Piaga Bovlu», το 2016.Στο "Μόσχος και Αθηνά" συγκεντρώθηκαν 14 ζευγάρια «ομοειδών θεμάτων" τα οποία οι μαθητές επέλεξαν ανάλογα με τα ενδιαφέροντά τους.\n“ Ενας χαρταετός με νότες, μια αρχαϊκή κόρη, ένας Πήγασος κ.α. ερχόταν και τους ταξίδευαν στα μνημεία-σύμβολα των δύο πόλεων λέγοντας απλά τις δύο μαγικές λέξεις «Piaga Bovlu», που αποτελούν αναγραμματισμό των λέξεων «Α-ΓΑ-ΠΗ» και στα ρώσικα «ΛΟΥ-ΜΠΟΒ», λέει η παιδαγωγός Γεωργία Παπαδοπουλου, αποκαλύπτοντας το μυστικό σύνθημα του πρώτου δίγλωσσου βιβλίου.\nΠρέπει να σημειωθεί, ότι το πρώτο δίγλωσσο παιδικό βιβλίο "Μόσχος και Αθηνά" εκδόθηκε από την Γ.Γ. Απόδημου Ελληνισμού και το Δήμο Ασπρόπυργου. Τα δύο άλλα από τη Βουλή των Ελλήνων(2018).\n*Το βιβλίο «Μόσχος και Νίκη» βρίσκεται στην ηλεκτρονική μορφή στο διαδίκτυο http://online.fliphtml5.com/tezjy/zzeu/#p=1\nΠΗΓΗ: ΑΠΕ-ΜΠΕ - Σοφία Προκοπίδου


δημοψήφισμα στην Κριμαία – THE PAPER\nΕΕ: Σε ποιους επέβαλε κυρώσεις για την ανεξαρτητοποίηση της Κριμαίας\nΟ πρωθυπουργός Αξιόνοφ και ο πρώην αρχηγός του ουκρανικού ναυτικού μεταξύ των «τιμωρηθέντων» Τον κατάλογο με τα ονόματα αυτών που τους επέβαλε κυρώσεις ανακοίνωσε η Ευρωπαϊκή Ένωση, που είχε ανακοινώσει από την προηγούμενη εβδομάδα, λόγω της ανεξαρτητοποίησης της Κριμαίας και ...\nΤουρκία: «Απαράδεκτο» το δημοψήφισμα στην Κριμαία\nΗ Άγκυρα κατέστησε σαφές ότι δεν αναγνωρίζει το δημοψήφισμα στην Κριμαία Η διπλωματία της Τουρκίας έκανε σαφές σήμερα ότι δεν αναγνωρίζει το «απαράδεκτο» δημοψήφισμα το οποίο διεξήχθη την Κυριακή στην Κριμαία, το οποίο ολοκληρώθηκε με ένα μαζικό «ναι» υπέρ της ...\nΕΕ: Παράνομο το δημοψήφισμα στην Κριμαία\nΟι υπουργοί εξωτερικών της ΕΕ καταδικάζουν τη διεξαγωγή του δημοψηφίσματος στην Κριμαία, κρίνοντας ότι παραβιάζει το σύνταγμα της Ουκρανίας «Παράνομο» χαρακτηρίζουν το αποτέλεσμα του δημοψηφίσματος στην Κριμαία οι υπουργοί Εξωτερικών της ΕΕ που συνεδρίασαν σήμερα στις Βρυξέλλες, επιβάλλοντας παράλληλα κυρώσεις ...\nΨυχραιμία στις διεθνείς αγορές μετά από το δημοψήφισμα στην Κριμαία\nΗ ΕΕ και η Βρετανία έχουν ανακοινώσει πως θα προχωρήσουν σε επιβολή οικονομικών κυρώσεων προς τη Ρωσία Με ηρεμία υποδέχθηκαν οι επενδυτές στην Ευρώπη το αποτέλεσμα από την Κριμαία, που αποφάσισε σε ποσοστό που άγγιξε το 97% την ένταξη της ...\nΡωσία: Οι επενδυτές… καλωσορίζουν το δημοψήφισμα της Κριμαίας\nΕνίσχυση του χρηματιστηρίου στη Μόσχα, μικρή υποχώρηση για το νόμισμα της χώρας «Πολύ καλώς ορίσατε» θα μπορούσε να είναι ο χαιρετισμός του ρωσικού χρηματιστηρίου στο αποτέλεσμα του δημοψηφίσματος της Κριμαίας, που ενέκρινε με συντριπτικό ποσοστό της ένταξη της περιφέρειας στη ...\nΕποχή Ρωσίας για την Κριμαία\nΜε ιδιαίτερο ενδιαφέρον αναμένονται οι κυρώσεις που έχει εξαγγείλει η Δύση προς τη Ρωσία Η συντριπτική πλειοψηφία των κατοίκων της Κριμαίας τάχθηκε σήμερα υπέρ της ένωσης της χερσονήσου με τη Ρωσία σε ένα δημοψήφισμα που επισφράγισε τη διάσταση ανάμεσα στη ...\nΠαγώνει προς το παρόν η στρατιωτική επέμβαση της Ρωσίας στην περιοχή Η κυβέρνηση της Ουκρανίας και η Ρωσία αποφάσισαν ανακωχή για την περιφέρεια της Κριμαίας μέχρι τις 21 Μαρτίου, όπως δήλωσε το μεσημέρι της Κυριακής ο μεταβατικός υπουργός Άμυνας του ...\nΣτους 22.000 ο αριθμός των Ρώσων στρατιωτών στην Κριμαία\n«Κατηγορώ» από το Κίεβο κατά της Μόσχας Η Ρωσία συνεχίζει την ανάπτυξη στρατευμάτων στην Κριμαία και πλέον βρίσκονται στη χερσόνησο 22.000 άνδρες, υποστήριξε ο μεταβατικός υπουργός Άμυνας της Ουκρανίας Ιγόρ Τένιουχ, σε συνέντευξη που παραχώρησε σήμερα στο πρακτορείο Ιντερφάξ. Ο ...\n«Ξεκινά μια νέα εποχή για την Κριμαία» με μαζική συμμετοχή στο δημοψήφισμα\nΣτις 20:00 θα γίνουν γνωστά τα πρώτα αποτελέσματα της ψηφοφορίας «Ιστορική στιγμή» χαρακτήρισε το δημοψήφισμα που διεξάγεται σήμερα στην Κριμαία ο πρωθυπουργός της χερσονήσου Σεργκέι Αξιόνοφ, αφού ψήφισε σε ένα εκλογικό τμήμα της πρωτεύουσας Συμφερόπολης. «Είναι μια ιστορική στιγμή, όλοι ...\nΗ Κριμαία αποφασίζει, η Ρωσία και η Δύση περιμένουν\nΜέχρι το βράδυ θα έχουν γίνει γνωστά τα πρώτα αποτελέσματα του δημοψήφισματος Η πιο μεγάλη μέρα για την σύγχρονη ιστορίας της Κριμαίας είναι η σημερινή Κυριακή, καθώς 1,5 εκατ. πολίτες της περιφέρειας της Ουκρανίας καλούνται να αποφασίζουν αν θέλουν να ...\nΈγκυρο το δημοψήφισμα στην Κριμαία, λέει ο ΟΗΕ\nΚατέπεσε η πρόταση της Δύσης, ισχυροποιείται η Ρωσία Ο ΟΗΕ έδωσε το «πράσινο φως» για το δημοψήφισμα στην Κριμαία την Κυριακή, καθώς δεν έγινε δεκτή η πρόταση που είχαν καταθέσει οι Δυτικές δυνάμεις ώστε να το δημοψήφισμα να μην πάρει ...\nΤο βράδυ της Κυριακής η πρώτη εικόνα για την Κριμαία\nΗ διαδικασία που θα γίνει το δημοψήφισμα, πολύ έντονο το ενδιαφέρον από τα Δυτικά media Στις 20:00 το βράδυ της Κυριακής (ώρα Ελλάδας) θα γίνουν γνωστά τα πρώτα αποτελέσματα από το δημοψήφισμα της Κριμαίας, όπως ανακοίνωσε το Σάββατο o Μιχαΐλο ...\nΕυρωβουλευτής του ΚΚΕ στην Κριμαία για το δημοψήφισμα\nΣτη Ρωσία βρίσκονται ο Μπάμπης Αγγουράκης και ο Γιώργος Τούσσας Στη Κριμαία θα βρεθεί αύριο Σάββατο και την Κυριακή ο ευρωβουλευτής του ΚΚΕ, Μπάμπης Αγγουράκης, ως παρατηρητής στο δημοψήφισμα που θα διεξαχθεί στις 16 Μάρτη. Ο κ. Αγγουράκης βρίσκεται στη ...\nΟυκρανία: Πολίτες στο Χάρκοβο θέλουν την ένωση τους με τη Ρωσία\nΝέα ένταση στα ανατολικά της χώρας μετά από τα γεγονότα της Πέμπτης στο Ντόνετσκ Περίπου 24 ώρες μετά από τα επεισόδια που είχαν ως αποτέλεσμα ένα νεκρό στην πόλη του Ντόνετσκ, φιλορώσοι ακτιβιστές στο Χάρκοβο καλούν σε «άτυπο« δημοψήφισμα την ...\nΟι ΗΠΑ δεν πρόκειται να αναγνωρίσουν το δημοψήφισμα της Κριμαίας\nΣυνεχίζεται το πολεμικό σκηνικό εν όψει του αποτελέσματος της Κυριακής «Δεν πρόκειται να αναγνωρίσουμε το δημοψήφισμα της Κριμαίας» τόνισε ο Αμερικανός υπουργός Εξωτερικών, Τζον Κέρι, μετά από πολύωρη σύσκεψη που είχε με τον Ρώσο ομόλογο του, Σεργκέι Λαβρόφ, στο Λονδίνο. ...\nΟ Ομπάμα επαναλαμβάνει τα περί «διπλωματικής λύσης» για την Κριμαία\nΔύο και σήμερα για το κρίσιμο δημοψήφισμα που θα καθορίσει εξελίξεις στην περιοχή Ο πρόεδρος των ΗΠΑ Μπαράκ Ομπάμα δήλωσε σήμερα ότι εξακολουθεί να ελπίζει ότι θα βρεθεί μια διπλωματική λύση στο ζήτημα της Κριμαίας, προειδοποιώντας ωστόσο τη Μόσχα ότι ...\nΛονδίνο: Συνάντηση Κέρι – Λαβρόφ για την Ουκρανία\nΟι δύο υπουργοί είχαν τηλεφωνική επικοινωνία την Παρασκευή από την οποία δεν προέκυψε κάτι νέο Δύο μόλις 24ωρα προτού ανοίξουν οι κάλπες για το δημοψήφισμα στην Κριμαία, ο αμερικανός Τζον Κέρι και ο Ρώσος Σεργκέι Λαβρόφ πρόκειται να συναντηθούν στην οικία του αμερικανού πρέσβη στο Λονδίνο. ...\nΟ Ομπάμα λέει «Όχι» στο δημοψήφισμα για την Κριμαία\n«Δε θα παραδοθούμε ποτέ στη Ρωσία» επανέλαβε ο Γιατσενιούκ Την άποψη ότι «δεν αναγνωρίζουμε το δημοψήφισμα για την Κριμαία» διατύπωσε ο Μπαράκ Ομπάμα μετά από τη συνάντηση που είχε με τον πρωθυπουργό της Ουκρανίας, Αρσένι Γιατσενιούκ στο Λευκό Οίκο το ...\nΝέα συνάντηση Κέρι – Λαβρόφ για την Κριμαία\nΣυνεχίζει να πιέζει το Κρεμλίνο η Δυτική διπλωματία Η Ρωσία φαίνεται ότι παραμένει σε θέση ισχύς έναντι της Δύσης σχετικά με το Ουκρανικό ζήτημα, ενώ οι απειλές που φτάνουν μέχρι και τις εκτεταμένες οικονομικές κυρώσεις προς τη Μόσχα, δα φαίνεται ...\nΡωσικό ένταλμα σύλληψης για τον ηγέτης της ακροδεξιάς στην Ουκρανία\nΗ ουκρανική Δικαιοσύνη εξέδωσε εντάλματα σύλληψης για τους φιλο-ρώσους ηγέτες της Κριμαίας Ρωσικό δικαστήριο εξέδωσε σήμερα Ένταλμα σύλληψης ερήμην του ηγέτη της ουκρανικής ακροδεξιάς Ντμίτρο Γιάρος με την κατηγορία της υποκίνησης τρομοκρατίας, σε μία συμβολική κίνηση υποστήριξης του επιχειρήματος της ...


Νέες αποκαλύψεις από τον Αχιλλέα Μπέο\n7 Ιουνίου 20160315\nΑποκαλυπτικός για μία ακόμη φορά ήταν ο Αχιλλέας Μπέος. Ο Δήμαρχος Βόλου σε τηλεφωνική του παρέμβαση στη “ΔΙΚΗ” στο ΣΚΑΙ με αφορμή τη συνομιλία που αποκαλύφθηκε στην εφημερίδα «Παρασκήνιο», κατά την οποία ο πρώην υπουργός Δικαιοσύνης, Χαράλαμπος Αθανασίου ζητά από τον Βαγγέλη Μαρινάκη να του προσέχει την Καλλονή, αποκάλυψε πως Βαγγέλης Μαρινάκης και Χαράλαμπος Αθανασίου (πρώην υπουργός Δικαιοσύνης) έχουν μιλήσει πάνω από πέντε φορές.\nΠαράλληλα ο Αχιλλέας Μπέος επανέλαβε πως η παρουσία του στο Μακεδονία Παλλάς (εκεί όπου έγινε η συνάντηση των ΕΠΣ) ήταν τυχαία και πως ουδέποτε συμμετείχε στην συγκέντρωση της «αντιπολίτευσης» της ΕΠΟ.\nΟι δηλώσεις Μπέου στον ΣΚΑΪ\nΓια την παρουσία του στο Μακεδονία Παλλάς: «Είναι να γελάει και να κλαίει κανείς… Η συγκέντρωση έγινε στον προαύλιο χώρο του ξενοδοχείου. Συμμετείχα εγώ σε κάποιο τραπέζι; Ήπια με κάποιον ποτό ή αναψυκτικό; Φιλοξενήθηκα από κάποιον παράγοντα σε κάποιο από τα τραπέζια της εκδήλωσης; Δεν κατάλαβα δηλαδή… Είχα ραντεβού με δύο φίλους μου, έτσι γουστάρω. Σε ποιον θα δώσω λογαριασμό; Δημόσιος χώρος ήταν. Δεν ασχολήθηκα με κάτι εγώ εκεί. Η παρουσία μου δεν μπορεί να είναι πίσω από την κουρτίνα. Δεν με αφορά η αντιπολίτευση της ΕΠΟ, θα χαρώ βέβαια πολύ να ανατραπεί αυτή η κατάσταση. Εγώ είχα ραντεβού με συγκεκριμένα πρόσωπα για επαγγελματικούς λόγους, ας καταγγείλει κάποιος αν μπορεί ότι βρέθηκα μέσα στην συνάντηση».\nΕρωτηθείς για το απόσπασμα της προσωπικής του δήλωσης όπου ανέφερε «η παρουσία μου σε μια συγκέντρωση είναι αδίκημα και όχι η παρουσία στον αγωνιστικό χώρο», τόνισε: «Είναι ξεκάθαρο ότι αναφέρομαι στον κ. Μαρινάκη. Εδώ παντρεύεσαι κάνεις παιδιά και χωρίζεις. Ήταν φίλος μου, τώρα δεν είναι. Σε ποιον να πω τι έκανα μαζί του; Υπάρχει κάποια δικαιοσύνη στην Ελλάδα; Αυτή που απάλλαξε τον κ. Τζιμπλάκη; Που ακόμα δεν έχει ασκηθεί πειθαρχική δίωξη για το Ολυμπιακός-Βέροια, την ώρα που υπάρχουν πόσοι μάρτυρες που καταγγέλλουν πως στήθηκε το παιχνίδι. Εγώ οδηγήθηκα στην φυλακή, καταστράφηκε μια ομάδα (σ.σ Ολυμπιακός Βόλου), μια ομάδα, έχασα την περιουσία μου και όλα αυτά χωρίς κανέναν μάρτυρα.\nΩς ο τελευταίος πολίτης αυτής της χώρας, δεν δέχομαι και δεν ανέχομαι να υπάρχουν πολίτες δύο κατηγοριών. Στην Ελλάδα πλέον ισχύει ο νόμος του ισχυρού; Εδώ βγαίνει ο υπουργός Δικαιοσύνης, ο κ. Αθανασίου (σ.σ πρώην υπουργός Δικαιοσύνης) και συνομιλεί με τον Βαγγέλη Μαρινάκη. Τι δουλειά έχει να μιλάει με έναν απλό επιχειρηματία κι όχι με εμένα που είμαι ο… αρχηγός της εγκληματικής οργάνωσης; Μπροστά μου έχει μιλήσει τουλάχιστον πέντε φορές με τον κ. Μαρινάκη ο κ. Αθανασίου. Πιστεύετε πως υπάρχει Έλληνας που δεν γνωρίζει όλα αυτά που συμβαίνουν; Δεν πρόκειται να πω τίποτα παραπάνω εγώ, να το κάνει η δικαιοσύνη, είναι η δουλειά της. Να τα βγάλει όλα στην φόρα και να χρεώσει ό,τι αναλογεί στον καθένα. Εγώ δεν θα γίνω ούτε δικαστής, ούτε εισαγγελέας, ούτε ρουφιάνος».\nΨήφισμα για τον αποκλεισμό του Βόλου\nΤελευταία διορία για συμμόρφωση στα προαπαιτούμενα\n30 Ιανουαρίου 20200447\nΒίντεο: Η γκολάρα του Πίτου και οι καλύτερες φάσεις του αγώνα Αστέρας – Volos NFC\n8 Ιανουαρίου 20180401\nΓαλάτης: “Ενας εκ των συνομιλητών του Τόρη ήταν ο Χουσιάφης”\n9 Φεβρουαρίου 20160445


Κορονοϊός: Που γίνονται σήμερα Τρίτη 05/05 rapid test από τον ΕΟΔΥ\nΜε αμείωτους ρυθμούς συνεχίζονται τα δωρεάν rapid test για τον κορονοϊό από τον ΕΟΔΥ. Κινητές Ομάδες Υγείας (ΚΟΜΥ) του Εθνικού Οργανισμού Δημόσιας Υγείας (ΕΟΔΥ) θα βρίσκονται σήμερα σε κεντρικά σημεία σε ολόκληρη την επικράτεια, όπου θα πραγματοποιούνται δωρεάν rapid test για όλους τους πολίτες.\nΜιχάλης Χατζηγιάννης: Πανηγύρισε την άνοδο της νεανικής του ομάδας -Θυμήθηκε τα χρόνια του ως ποδοσφαιριστής [εικόνα]\n«Αυτοκράτορας» στη Ρώμη ο Ναδάλ, νίκησε 2-1 τον Τζόκοβιτς σε έναν φοβερό τελικό [βίντεο]\nSelf test: Τι ισχύει από Δευτέρα σε σχολεία, παιδικούς σταθμούς -Για ποιους εργαζόμενους είναι υποχρεωτικά\nΙσραήλ: Δύο νεκροί και πάνω από 100 τραυματίες από την κατάρρευση εξέδρας σε συναγωγή [εικόνες & βίντεο]